Bukedde Online - Engeri okusiba obusungu n'ozibya olunaku bwe kyonoona ekisiibo kyo\nAbayindi babiri bakwatiddwa ne baggalirwa\nAbasodokisi babalaze ebigobererwa mu kisii...\nEngeri okusiba obusungu n’ozibya olunaku bwe kyonoona ekisiibo kyo\nOrdinard Augustine Kayemba mu kusaba.\nABAKRISTAAYO babuuliriddwa okusaba n'okusiiba basobole okuwangula embeera zonna ze bayitamu enzibu kubanga waliwo embeera ezitasobola kuvaawo nga tebayise mu kusaba na kusiiba.\nOrdnard Augustine Kayemba bwe yabadde abuulirira Abakristaayo mu kusaba okw'ekisiibo mu kkanisa ya St. Mathew Bbira ku lw'e Mityana yabuuliridde Abakristaayo nti waliwo ebintu bisatu bye balina okugoberera nga bali mu kiseera eky'okusaba n'okusiiba nga balina okusooka okumanya ensonga lwaki balina okusiiba na kiki kye basiibira.\nYagambye nti abantu abamu basiiba obutalya mmere wabula kino tekikoma mu kusiiba mu mubiri wabula balina okukuuma emwoyo gyabwe nga mirongoofu nga buli kye bakola kirongoofu mu mwoyo ne mu mubiri.\nAgamba nti tebalina kukoma ku kwerumya njala kyokka ate ng'emwoyo gyabwe si mirongoofu.\nMu kusiiba mulimu okweyambulako obulimba nga buli mukkiriza yeewala okulimba mu maaso ga Katonda kubanga okulimba kufugibwa sitaani era buli mulimba kitaawe ye sitaani n'olw'ensonga eyo abakkiriza bonna abeenyigira mu kisiibo balina okwogera amazima baleme okwonoona ekisiibo kyabwe. lYakubirizza Abakristaayo okwewala okusunguwala mu kisiibo n'agamba nti waliwo abantu abamu abasunguwala ne boo-noona olw'obusungu bwe babeera balina.\nYagambye nti omuntu bw'asunguwala enjuba terina kugwa ng'akyalina obusungu era kino kyawandiikibwa mu kitabo kya Isaaya 58.\nYannyonnyodde nti ekiseera kino kya kumenyeka buli mukkiriza alina okumenyeka mu maaso ga Mukama ne yeekutulako ebyo byonna ebiyinza okumusuula mu kwonoona era kiseera kya kusumulukuka na kusumulula ebyo byonna ebyasoba kino kisangibwa mu kitabo kya Abefeeso 4:24.\nYayongedde n'abuulirira Abakrisitaayo nti Bayibuli esomesa abantu abali mu kisiibo okukola ebirungi n'emikono gyabwe. lMu kisiibo era Abakristaayo balina okufaayo okugabira abo bonna abatalina, Mukama asobole okubaddiza era n'okubongera emikisa\nAbakungu e Masaka beekwese Minisita


Batabukidde Ssekandi mu Klezia e Lubaga ng'awolereza abaakutte ku Konsityusoni\nOMUMYUKA wa Pulezidenti, Edward Kiwanuka Ssekandi abantu bamutabukidde mu kusaba e Lubaga bw’ababadde agezaako okunnyonyola ebyabaddewo mu kukyusa Konsityusoni okuggyamu akawaayiro k’ekkomo mu myaka gya Pulezidenti akabadde katangira Pulezidenti Museveni okuddamu okwesimbawo mu 2021.\nSsekandi yabadde mu kusaba kwa Ssekukkulu e Lubaga okwakulembeddwa Ssabasumba w’esaza ekkulu ery’e Kampala Dr. Cyprian Kizito Lwanga nga kwetabiddwamu katikkiro wa Buganda, Charles Peter Mayiga n’abanene abalala.\nMu kusaba kuno, Ssabakiristu w’esaza, Anthony Mateega yasoose kucomera babaka ba Palamenti ng’abakuutira okuwulirizanga eddoboozi ly’abantu wamu n’okuvumirira ebigambibwa nti abajaasi bayingira Klezia y’oku Palamenti mu biseera by’okukyusa Konsityusoni.\nKyokka Ssekandi bwe yaweereddwa omukisa okwogera yagambye nti Konsityusoni ekkiriza okugikwatako.\nYagambye nti y’omu ku baagikola era erimu obuwaayiro obulambika engeri y’okugikyusaamu.\nKino tekyasanyudde bantu abaatandise okuvuvuuma n’oluvannyuma eddoboozi ne likulira ddala nga bagamba nti ‘’..a..a..a..’’.\nKyokka yagenze maaso n’okwogera wakati mu bantu okuvuvuuma okulaga nti ssi bamativu na byabaddewo.\nOluvannyuma Ssabasumba naye yavumiridde eky’okukwata obubi ababaka abaabadde bawakanya okukyusa Konsityusoni n’asaba abakuumaddembe okuba n’omutima gw’obuntubulamu.\nKatikkiro wa Buganda Charles Peter Mayiga yagambye nti abantu ba Buganda balina okutwala Kabaka ng’ekikubagizo kyabwe bwe baba mu mbeera ebanyigiriza ng’eno.


Bukedde Online - Ab'ebibanja balumbye ababasengula\nAb'ebibanja balumbye ababasengula\nPoliisi ng'ezze okutaasa abapakasi ku batuuze.\nNg'ensonga z'ettaka zongera okusattiza Bannamityana n'ebitundu ebiriraanyewo, waliwo abatuuze abavudde mu mbeera ne bakwata emiggo ne balumba abapakasi b'omugagga baabadde atadde ku ttaka okukola nga bagamba nti yabba libbe.\nWabula poliisi etuuse mu bwangu n'etaasa embeera eno n'eyita abatuuze batuule mu nsonga zino. Akassattiro kano kaabadde ku kyalo Kunywa, mu Divizoni y'e Busimbi mu Munisipaali y'e Mityana, okumpi n'ekitebe kya disitulikiti era awali ne poliisi.\nSiraje Zziwa, Ssentebe w'ekyalo kino yagambye nti nnannyini ttaka yattibwa buttibwa gye buvuddeko era abakaayanira ettaka be bamu ku baali bavunaanibwa kyokka bwe baateebwa ate kati balaba ettaka litwalibwa.\nAbatuuze basobeddwa olw'enkaayana z'ettaka ezizzeemu nga n'abamu basibwa ku poliisi olw'emisango egibateekebwako nga gyekuusa ku ttaka lino. Balaajanidde poliisi n'ebitongole by'okwerinda okuyingira mu nsonga zaabwe.\nKu byalo Nsanvu ne Nsimimu mu ggombolola y'e Butoloogo mu disitulikiti y'e Mubende waliyo abantu abasukka mu 1000 abasula ku teebuukye nga batya okusengulwa.\nKu kyalo Naama mu Munisipaali ye Mityana, nayo waliwo omusomesa Fred Ssaka, agamba nti waliwo omuntu eyeeyita nnannyini ttaka nga yayiye abakozi ku kibanja kye kyawangaliddeko, ne basaawa ebintu bye byonna.\nSsentebe w'ekibiina ekigatta ab'ebibanja ekya Uganda Bibanja Holders Association, Abraham Luwalira, atuuseeko mu bitundu bino abatuuze ne bamulombojjera ennaku gye bayitamu. Ono alopedde Ssentebe Luwalira era n'asaba buli waabuyinza asobola amuyambe afune obwenkanya.\nEnkuba ebagoyezza; abamu basimattuse okufiiramu\nOkulonda ku magombolola 2,190 kwa leero\nEmizannyo giwonye okudaaga\nGavt. esiimye Micho n'obukadde 50


Bukedde Online - Bannaddiini, Gav't n'abooludda oluvuganya beesozze olusirika\nTemuwagira abakulembeze abaatunda eby'Obus...\nAKAKIIKO akagatta enzikiriza mu ggwanga aka ‘’Inter-Religious Council of Uganda (IRCU)’’, gavumenti n’aboludda oluvuganya beesozze olusirika olugendereddwamu okutema empenda z’okutambuzaamu ebikwata ku nteeseganya n’okukkaanya kwa Bannayuganda bonna ku bintu ebiruma eggwanga.\nAKAKIIKO akagatta enzikiriza mu ggwanga aka ‘'Inter-Religious Council of Uganda (IRCU)'', gavumenti n'aboludda oluvuganya beesozze olusirika olugendereddwamu okutema empenda z'okutambuzaamu ebikwata ku nteeseganya n'okukkaanya kwa Bannayuganda bonna ku bintu ebiruma eggwanga.\nOlusirika lwabadde ku Botanicle Beach Hotel e Ntebe era lwetabiddwaamu n'omumyuka wa Ssaabawolereza wa gavumenti Mwesigwa Rukutana eyakulembedde oludda lwa gavumenti.\nAb'oludda lwa gavumenti abalala kwabaddeko ; minisita w'okusikiriza bamusiga nsimbi Evelyn Anite, omumyuka w'omuwanika wa NRM Dr Kenneth Omona, mmemba w'akakiiko ka CEC ya NRM , James Tweheyo n'omuwabuzi omukulu mu ofiisi ya Katikkiro Dorothy Kisaka.\nPulezidenti wa DP Nobert Mao ye yakulembedde omukago gwa IPOD.Mao olusirika yalwetabyemu ne Ssabawandiisi wa DP Gerald Siranda, ate Betty Aol Achan n'akikirira oludda oluvuganya mu palamenti ate omubaka wa Erute South, Jonathan Odur n'akirira aba UPC.\nAba IRCU baakikiriddwa Mufuti Sheikh Shaban Mubajje, alung'amya ebyeteseganya zino Bishop Joshua Lwere okuva mu kibiina kya the ‘'National Alliance of Pentecostal and Evangelical Churches in Uganda''.\nRukutana yagambye nti Pulezidenti Museveni yakkirizza olukung'ana lw'okukubaganya ebirowoozo ku nsonga enkulu eziriwo mu ggwanga.Wagenda kubaawo okukung'anya ebirowoozo okuva mu Bannayuganda bonna boogere ensonga ezeetaaga okuteesebwako n'okukanyizibwa era bino bye bigenda okukulembera eby'okukyusa mu konsityusoni ya Uganda,okusinziira ku Rukutana.\nGavumenti era yakkirizza okussa ensimbi mu nteseganya n'okukaanya ku nsonga eziruma eggwanga ezeetaaga okumulungulwa.\nRukutana yakiriziganyizza ne Polof. Fredrick Ssempeebwa eyagambye nti eby'okukaanya kuno bye birina okukulembera eby'okukyusa mu Konsityusoni .Era okutongozebwa kw'okukaanya kuno kulina kubaawo butasukka june 30\nAbakazi abembuto temugenda mu biduula


Okukuza Ameefuga aga 57: Engeri embeera y’ebyokwerinda...\nOmutemu bw’atemaatema abantu awaka tekyewuunyisa naye, ate omuntu w’omunju bw’atemaatema ab’omunju ekyo kyewuunyisa. Kino kye kiriwo wakati w’Abazungu n’Abaddugavu bannaffe.\nEbintu bingi ebizze bibaawo. Mu biseera ebyo okwogera ku kintu kye bayita ‘Safe house’, ng’abantu babuuza nti oba kye kiki ekyo? Kubanga tebyaliwo.\nKyokka oluvannyuma lw’emyaka emingi egiyiseewo, ‘Safe houses’ zifuuse ekintu eky’ejjenjeero.\nKye ssimanyi nti oba abaaziteekawo baalina kigendererwa ki? Kubanga teri agendayo n’avaayo nga tatulugunyiziddwa. Enjawulo nti ebikolebwayo bye bikyuka mu bukambwe.\nNzijukira waliwo munaffe eyafa eyali owa Uganda patriotic movement (UPM) baamuyitanga Bakulu Mpagi Wamala, Obote yamusibira mu kaduukulu k’e Makindye n’atulugunyizibwa nnyo era okwo kwe kwava obulwadde obwamutta.\nKyokka bwe yali afa, yasaba pulezidenti Museveni mu 1987, nti aggyewo akaduukulu kano naye kyewuunyisa nti nakati kakyaliwo era kakyakolera ddala ng’edda oba n’okusingawo.\nBaali banvunaana kuwawaabira mujaasi eyali yeegombye emmotoka yange n’agitwala mu lukujjukujju.\nBwe baamutuusa e Makindye, omusirikale eyali akulirayo ayitibwa Gen. Mududu, yantumya nga ndowooza nti hhenze kukima mmotoka yange kumbe bankutte era nze gwe baasiba nga banvunaana okwonoona erinnya ly’amagye. Bw’etyo emmotoka yange n’erugenda ate nange ne nsibwa.\nOkuva mu 1966, teri gavumenti ezze mu bukulembeze bwa Uganda na mirembe, bonna bajjira mu ntalo ze bayita ez’okwenunula.\nEnsi eno okulaba nti eteredde n’okubaako enkulaakulana eyannamaddala, Ssemateeka waffe alina kumala kukolebwamu nnoongoosereza, mu katundu akakwata ku gavumenti ne ofiisi y’obwapulezidenti eggalwewo kubanga y’ensibuko y’ennaku ya Uganda yonna.\nTubeere n’akakiiko akafuzi ak’abantu bana ng’omu ava mu mambuka, omulala mu Buganda, ow’e Buvanjuba n’obugwanjuba.\nAbantu bano babeere n’ekisanja kya myaka ena kyokka, nga buly’omu abeerako ssentebe w’akakiiko kano okumala omwaka gumugumu. Ekirala, Uganda okutereera ng’olutalo lw’okulwanyisa Buganda luwedde.\nEssira nze ndaba ng’ery’okunyigiriza Buganda kumpi eggweewo. Eky’okulabirako kya ttaka, Abaganda abalina ettaka mu Buganda kati batono ddala okusinga abo abalirina nga si Baganda, ekitaaliwo mabega.\nEkirala, emu ku nsibuko y’ebizibu bya Uganda ly’ettaka nga n’obukuubagano bw’ettaka obusinga buli wano mu Buganda kyokka, osanga ekitongole ekikola ku by’ettaka ekya Uganda Land Commission, nga tekiriiko muganda n’omu.\nBwe tunazza obukulembeze mu kakiiko akataliiko kugamba nti muntu omu y’alina obuyinza obw’enkomeredde, kijja kuyamba kuba tewajja kubeerawo kitundu kimu kirinnyirira binnewaakyo.\nEra, n’ebiragiro ebimu ng’ekyokutuma mukulu w’amagye nti genda olumbe olubiri lw’e Mengo, tebyandibaddewo.\nN’ebyali e Lwenzuluulu tebyandibaddewo kubanga abantu abali abana bonna bandibadde bamala kukkaanya ku kyo, ekitali kyangu.


Minisita Nadduli ayogedde ku mutindo gw'ebintu...\nSsenga okulaze obulabe obuli mu kulaba ebifaananyi...\nAKABOOZI ye nnamuziga etambuza obufumbo, oba oyinza okukageraageranya ku munnyu, anti gwe guwoomesa enva. Noolwekyo bwe kabulawo oba bwe kafuuka ak’ebbalirirwe, obufumbo buyinza okutandika okuyuuga.\nWadde abasinga tukimanyi nti abasajja baagala nnyo okwegatta, era nga ne bannassaayansi bakikkaatiriza nti abasajja bayoya nnyo akaboozi okusinga abakazi, ennaku zino abakazi abamu beesanga ng’abasajja baabwe tebakyayagala bya kwegatta. Embeera eno ennaku zino nnyingi mu bafumbo naddala obufumbo nga tekyawula abakyali mu myaka gy’ekivubuka n’abakuze.\nAbafumbo tebakyanyumya kaboozi, abasajja baakowa dda okwegatta ne bakyala baabwe ekintu eky’obulabe eri obufumbo bwabwe. Edith Mukisa omukugu mu kubudaabuda abantu yagambye nti emirundi mingi abakazi banguwa okwekubamu ttooci okuzuula ogubadde, era ne bakyusaamu we kiba kyetaagisizza.\nWabula ekizibu nti embeera eno oluusi eba eva ku musajja yennyini nga y’alina okwetereeza. Mukisa yagambye nti ebimu ku bireese embeera eno mulimu;\nOmusajja yeegatta naye kyokka ng’omukazi talina kapya k’aleetayo. Omusajja yeetaaga akomewo nga waakiri wakyusizza ku kisenge era ajja kulaba nti waliwo ekipya era kijja kumuteeka mu2 mbeera.\nOmukazi bw’aba takyatuukiriza buvunaanyizibwa bwe. Omukazi okwagalwa bba era n’atuukiriza byonna ebimusuubirwamu alina okukola byonna bba by’amusuubiramu. Bw’aba takyabikola, okugeza tayonja waka, talabirira baana, omusajja amwetamwa n’abeera nga takyayagala kwegatta naye.\n3 Ebikolwa by’abakyala ebyesittaza abasajja. Okugeza ssinga omukazi yeenyigira mu by’ekirogo nga bba tabyagala, omusajja atuuka ekiseera ng’atya okwegatta naye era eby’okwegatta n’abiviirako ddala.\n4 Obwenzi. Wadde abasajja abamu kino tekiba kituufu, naye emirundi mingi omusajja bw’atandika obutayagala kukiika waka, weesanga ng’alina gy’asookera. Wabula nga tonnamukazakkaza, sookweetegereze ensonga era ofuneyo n’obubonero obukakasa nti ddala alina ebweru omuntu omulala gwe yeegatta naye, olyoke obimutunuzeemu.\n5 Okubulwa amaanyi agasituka. Ekizibu kino kituuka mu basajja naye ebiseera ebisinga ne bakisirikira. Olw’obutayagala kubuulira baagalwa baabwe basalawo butanyega ku bya kwegatta kubanga abeera atya okuswala mu maaso g’omukazi, okutandika ensonga ate n’alemwa okuziggusa. Omusajja alina ekizibu kino ojja kwesanga ng’amala ebbanga nga teyeegasse na muntu yenna olw’okuba tafuna maanyi gasituka.\nWabula kino tekitegeeza nti akyaye mukazi we, nedda. Aba ayagala okwegatta wabula ng’amaanyi g’atalina. Embeera eno oluusi ereetebwawo situleesi, eddagala lya puleesa, abalina amasavu mu misuwa, n’endwadde endala. Ekirala ekizibu kino oluusi kibaawo omusajja gye yeeyongera okukula. Ekibi nti oluusi n’okukirowoozaako nti tacamuka, ate kimulemeseza ddala okulowooza ku by’okwegatta.


Engule y’ezaakafubutuko bw’eyimiridde\nOLUMALIRIZZA engule y’ezaakafubutuko, kafulu wa mmotoka z’empaka Arthur Blick Jr, obwanga obukyusizza kati abautadde ku ngule ya ggwanga eya National Rally Championship (NRC).\n“Obubonero buno bunyambye okunyweza engule yange esoose omwaka guno wabula sigenda kusirika ne mu zaakafubutuko ezisembayo ku nnina okulwana n’omusomi wa maapu wange (George Ssemakula) awangule waakiri engule yaakafubutuko mu basomi ba maapu,” Blick bwe yagambye.\nYayongeddeko nti, “Empaka zino zituyambye okulaba kwetubulamu nga twetegekera ezigalawo kalenda ya NRC ezigenda okubeera e Kapeeka. Engule ya NRC nayo ngyetaaga era ngenda kulwana ngitwale.”\nBlick yamalidde mu kyakubiri mu mpaka za ‘FMU Forest Park Sprint 2’ ezaabadde e Buloba ku Ssande. Yafunidde obubonero 15 nga buno bwe yagasse ku 72 bw’abadde nabwo. Mu kibalo, wadde Hassan Alwi yawangudde e Buloba n’aweza obubonero 66, ne bw’anaawangula ezibulayo (Alwi), abeera agenda ku bubonero 86 nga tayisa Blick.\nMu basomi ba maapu, Ssemakula (asomera Blick) akulembedde n’obubonero 70 wabula ng’akyeetaaga okuwangula empaka eziddako kuba asinga Siraje Kyambadde (asomera Alwi) akabonero kamu kokka.\nAbavuzi ba mmotoka, bakomawo mu nsiike ku wiikendi ya November 29 – December 1 bwe banaaba balwanira obubonero ku zigalawo kalenda ya NRC. Yassin Nasser ne Arthur Blick be bokka abasigaza obukisa oguwangula engule eno nga Nasser akulembedde n’obubonero 415 ate Blick ali mu kyakubiri n’obubonero 385.


Okuva 13 LCB - Okutukuza Ebibereberye - Awo MUKAMA - Bible Gateway\n13 Awo Mukama n’agamba Musa nti, 2 (A)“Ebibereberye byonna binjawulireko. Abaana abaggulanda mu Isirayiri yonna banaabanga bange; n’ebisolo ebiggulanda nabyo binaabanga byange.”\nEmbaga ey’Emigaati Egitali Mizimbulukuse\n3 (B)Awo Musa n’agamba abantu nti, “Mujjukiranga olunaku luno, olunaku lwe mwaviirako mu Misiri, ensi gye mwafugibwanga ng’abaddu, kubanga Mukama yabaggyayo n’omukono gwe ogw’amaanyi. Temuliirangako mugaati gulimu kizimbulukusa. 4 (C)Ku lunaku lwa leero olw’omwezi guno Abibu, lwe musitudde okuva mu Misiri. 5 (D)Mukama bw’alimala okubatuusa mu nsi y’Abakanani, n’Abakiiti, n’Abamoli; n’ey’Abakiivi, n’Abayebusi, ensi gye yalayirira bajjajjammwe okugibawa, ensi ekulukuta amata n’omubisi gw’enjuki, mukwatanga omukolo guno mu mwezi guno. 6 (E)Mumalanga ennaku musanvu nga mulya emigaati egitaliimu kizimbulukusa, ne ku lunaku olw’omusanvu kwe munaakoleranga embaga ya Mukama. 7 Munaalyanga emigaati egitali mizimbulukuse okumala ennaku musanvu; tewabangawo alabika n’omugaati omuzimbulukuse, wadde ekizimbulukusa okusangibwa nammwe mu nsi yammwe. 8 (F)Ku lunaku olwo mulitegeeza abaana bammwe nti, ‘Tukola tuti nga tujjukira ebyo Mukama bye yatukolera nga tuva mu Misiri.’ 9 (G)Omukolo guno gunaababeereranga ng’akabonero ku mikono gyammwe, oba mu byenyi wakati w’amaaso gammwe, okubajjukizanga etteeka lya Mukama eritaavenga ku mimwa gyammwe. Kubanga Mukama yabaggya mu Misiri n’omukono gwe ogw’amaanyi. 10 (H)Noolwekyo onookolanga ekiragiro kino bye kigamba, mu kiseera kyakyo buli mwaka, buli mwaka.\n11 “Mukama ng’amaze okubatuusa mu nsi y’Abakanani, nga bwe yabalayirira mmwe ne bajjajja bammwe, era agenda kugibawa, 12 (I)Mukama mumwawulirangako ebiggulanda byonna. Zisseddume zonna embereberye ez’amagana gammwe zinaabanga za Mukama. 13 (J)Buli kalogoyi[a] akabereberye mukawaanyisangamu omwana gw’endiga ne mukanunulayo, naye bwe mutaakanunulenga mukamenyanga ensingo ne kafa. Ne buli mutabani wammwe omubereberye mumununulanga.\n14 (K)“Awo olulituuka batabani bammwe, bwe bababuuzanga nti, ‘Kino kye mukola kitegeeza ki?’ Mubaddangamu nti, ‘Kubanga Mukama yatuggya mu Misiri, ensi ey’obuddu, n’omukono gwe ogw’amaanyi. 15 (L)Naye Falaawo bwe yali ng’akakanyadde ng’atugaanye okuvaayo, Mukama n’atta ebibereberye byonna mu nsi y’e Misiri; ababereberye b’abantu n’ebibereberye by’ebisolo. Noolwekyo kyetuva tuwaayo ssaddaaka eri Mukama ey’ebiggulanda byonna ebisajja; naye batabani baffe abaggulanda tubanunulayo.’ 16 (M)Omukolo ogwo gunaababeereranga ng’akabonero akookebbwa ku mikono gyammwe, oba mu byenyi wakati w’amaaso gammwe; kubanga Mukama yabaggya mu Misiri n’omukono gwe ogw’amaanyi.”\nEmpagi ey’Ekire n’Empagi ey’Omuliro\n17 (N)Awo abantu, bwe baasitula nga Falaawo amaze okubaleka, Katonda teyabayisa mu kkubo eriyita mu nsi y’Abafirisuuti, newaakubadde lye lyali ery’okumpi.[b] Kubanga Katonda yagamba nti, “Singa bagwa mu lutalo, bayinza okwejjusa ne bawetamu ne baddayo e Misiri.” 18 (O)Bw’atyo Katonda n’abeekooloobya ng’abayisa mu kkubo ery’omu ddungu eriggukira ku Nnyanja Emyufu. Abaana ba Isirayiri baava mu nsi y’e Misiri nga bakutte ebyokulwanyisa byabwe nga beetegekedde okulwana.\n19 (P)Awo Musa n’avaayo n’amagumba ga Yusufu, kubanga Yusufu yali alayizza abaana ba Isirayiri. Yabagamba nti, “Ddala, ddala Mukama agenda kubadduukirira. Kale, amagumba gange mugendanga nago nga muva wano.”\n20 (Q)Bwe baava e Sukkosi ne bakuba eweema zaabwe mu Yesamu eddungu we litandikira. 21 (R)Emisana Mukama yabakulemberanga ng’ali mu mpagi ey’ekire okubalaga ekkubo, n’ekiro ng’ali mu mpagi ey’omuliro okubamulisiza, balyoke batambulenga emisana n’ekiro. 22 Empagi ey’ekire ey’emisana, n’empagi ey’omuliro ey’ekiro tezaggibwawo mu maaso g’abantu obudde bwonna.\n13:13 Endogoyi zaali nsolo ezitali nnongoofu (Kbl 18:15) nga teziyinza kuweebwayo nga ssaddaaka. Kyokka omuntu yayinzanga okuziwanyisaamu omwana gw’endiga, era ekyo kiraga omuwendo gw’endogoyi mu byenfuna\n13:17 Ekkubo Abayisirayiri lye baakwata okuva mu Misiri, lyaliko ebigo ebbali n’ebbali, Abamisiri mwe baalabirizanga abaaliyitangamu\n13:3 : a Kuv 3:20; 6:1 b Kuv 12:19\n13:4 : Kuv 12:2\n13:5 : a Kuv 3:8 b Kuv 12:25-26\n13:6 : Kuv 12:15-20\n13:8 : nny 14; Kuv 10:2; Zab 78:5-6\n13:10 : Kuv 12:24-25\n13:12 : Lv 27:26; Luk 2:23*\n13:13 : a Kuv 34:20 b Kbl 18:15\n13:15 : Kuv 12:29\n13:17 : Kuv 14:11; Kbl 14:1-4; Ma 17:16\n13:18 : a Zab 136:16 b Yos 1:14\n13:20 : Kbl 33:6


Bukedde Online - "Munyweze olulimi lwammwe" -Katikkiro\n"Munyweze olulimi lwammwe" -Katikkiro\nOgwa Ssekikubo ne Nuwagaba ku kujeemera ekibiina gusalwa leero\nPolof. Bukenya anaawandiika ku Byafaayo by...\nAdded 18th March 2013\nKATIKKIRO wa Buganda Ying. J.B. Walusimbi akalaatidde abayizi abasoma olulimi Oluganda wonna mu masomero okulussaako essira nti kubanga y’emu ku mpagi enkulu ezikola eggwanga lyattu Buganda n’okukuuma ennono zaffe.\nKatikkiro Walusimbi yagambye nti ennimi enzaaliranwa nga ng’oluganda mw’olutwalidde zikuuma ennono z’abantu mu bitundu byabwe era nga zino ze ziyamba abaana n’abazzukulu abaliggya okumanya ebyaliwo n’ebyo bye balina okukuuma obutiribiri olw’okukuuma ebyafaayo byabwe.\nOkwogera bino Katikkiro abadde asisinkanye abayizi mu ttendekero e Makerere abeegattira mu kibiina kya MakerereUniversity Luganda Students Association abaamusanze mu ofiisi ye ku Bulange e Mmengo.\nBano basoose kumukwasa ssente zebaawaddeyo okuzimba amasiro era nga Ssentebe waabwe Rashid Lukwago eyabakulembeddemu yasabye Mmengo ekwatizeeko abayizi b’olulimi Oluganda wonna mu Ggwanga basobole okulusoma n’obuvumu awatali kulutiiririra.\n"Munyweze olulimi lwammwe" -Katikkiro


Bukedde Online - Dokita eyabuze akwasizza omusawo\nTaata n’omwana bafudde lumu;Omu bamuziise...\nNg’omuyig Go okuzuula omusawo, Catherine Agaba dokita w’eddwaaliro lya IHK e Namuwongo eyabuze gugenda mu maaso, poliisi eriko dokita omusajja gw’ekutte agiyambeko mu kunoonyereza n’okuzuula amayitire ga Agaba.\nOmwogezi wa poliisi mu Kampala n’emiriraano, Patrick Onyango yategeezezza nti bye baakazuula waliwo omusawo omusajja gwe bataayatuukirizza mannya eyasembye okubeera naye nga tannabula. Onyango agamba eyakwatiddwa naye musawo wabula emirimu gye agikolera mu Amerika.\nOmusajja ono nga mu kiseera kino akuumibwa ku poliisi y’e Katwe, okusinziira ku Onyango yasembye okubeera ne Agaba ssaawa ttano emabega nga tannaba kubula era bamutebeereza okuba nga alina enkolagana ey’enjawulo ne Agaba era ayinza okuba amanyi gy’ali.\nImmaculate Kobusingye mukulu wa Agaba eggulo yategeezezza nti ng’omusajja ono tannaba kukwatibwa yasoose kumukubira ssimu mu budde bw’oku makya n’amweyanjulira nga ‘Andrew’ mukwano gwa Agaba era nti yabadde alabye ekirango ekiraga nti Agaba yabuze. “Olw’okuba simumanyi tetwayogedde kiwanvu.\nOlwankubidde essimu yahhambye nti akolera bweru wa ggwanga wabula abadde yakomawo mu ggwanga okukola ku nsonga za ‘paasipoti’ ye. Yagasseeko nti bamanyiganye ne Agaba era okumala ebbanga abadde ayogera naye ku ssimu kumpi buli lunaku wabula yasemba okwogera naye ennaku mukaaga emabega. Nazzeemu okuwulira nti omusajja eyankubidde essimu bamukutte.\nKobusingye era yagambye nti waliwo n’omulambo gw’omuwala eyasangiddwa e Ibanda ng'attiddwa, poliisi yabakubidde, abooluganda ne bagendayo ne bazuula nga si ye Agaba. Yasabye abamanyi omuntu waabwe gy’ali babayambe bategeeze poliisi.\nOkusinziira ku booluganda lwa Agaba, yavudde awaka ku Ssande ku ssaawa 12:00 ku makya okuva olwo tebannaddayo kumulaba era n’essimu ze teziriiko. Agaba abadde apangisa Muyenga ku mayumba g’eyategeerekesseko erya Kamuswaga ku luguudo Karungi Road okumpi ne siteegi, takisi z’e Muyenga we zikyukira.\nEmbeera eno ye yawalirizza aba famire okwekubira enduulu ku ddwaaliro gy’abadde akolera ne ku poliisi y’e Kabalagala gye baggudde omusango gw’omuntu waabwe okubula. Ab’eddwaaliro ensonga baazitutte mu kibiina ekifuga abasawo ekya Uganda Medical Association ekyafulumiza ebirango ebitegeeza nti Agaba bw’abuze.\nEggulo poliisi yazzeeyo awaka Agaba w’abadde asula era Onyango yagambye balina bye bazudde ebiraga nti omusawo eyakwatiddwa ne Agaba balina akakwate.\nDr. Catherine Agaba,\nKitaawe wa Agaba , agambibwa okutta Magara ayogedde


Bukedde Online - Omujaasi wa UPDF ali mu maziga: Bamukoonedde enju n'okumubbako obukadde 17\nKiikino ekiraamo kya 'katonda' w'Obushobozi\nBe baawangudde mu kalulu temuggwaamu ssuubi\nBy Wasswa B Ssenton\nOMUJAASI wa UPDF ali mu maziga. Nnannyini ttaka amukoonedde ennyumba n’egwa ku ttaka ng’agamba nti tamwagala ku ttaka lye.\nOmujaasi Namutebi ku nnyumba ye gye baakoonye.\nBya Wasswa B Ssentongo\nOMUJAASI wa UPDF ali mu maziga. Nnannyini ttaka amukoonedde ennyumba n'egwa ku ttaka ng'agamba nti tamwagala ku ttaka lye.\nCarol Namutebi omutuuze ku kyalo ky'e Jokolera mu Ggombolola y'e Nangabo mu disitulikiti y'e Wakiso yaagudde ku kyokya oluvannyuma lwa nnannyini ttaka Edward Tukasibwe okumumenyera ennyumba ng'agamba nti ku ttaka lye tayagalako muntu yenna.\nAbakuumi ba Securiko nga bateereddwa ku maka ga Tukasibwe eyakoonye ennyumba ya Namutebi.\nNamutebi bagenze okumumenyera ennyumba ye abadde taliiwo ng'ali mu nkambi y'amagye e Kakiri. Tukasibwe olumaze okumenya ennyumba n'agezaako okudduka kyokka poliisi n'emukwata.\nBba wa Namutebi, Francis Nsubuga yategeezezza ng'abatuuze bwe baamukubidde essimu ne bamutegeeza ng'ennyumba yaabwe bwe bagikoonye. Agambye nti atuuse kikeerezi ng'ebintu ebimu bibbiddwa wamu ne ssente obukadde 17 ze babadde bagenda okweyambisa okuzimba emizigo.\nKati baagala Tukasibwe abasasule ssente zaabwe n'ebintu ebyabbiddwa wamu n'okuzzaawo ennyumba yaabwe mu bwangu. Abatuuze abalala okuli: Mayimuuna Ndagire baategeezezza nti Tukasibwe yakajja ku kyalo kino kyokka ayitirizza okubatulugunya ne basaba aboobuyinza okubamutaasaako.\nOmwogezi wa poliisi mu Kampala n'emiriraano, Patrick Onyango yategeezezza nga Tukasibwe bwe yakwatiddwa era akuumirwa mu kaduukulu ka poliisi ng'agguddwaako omusango gw'okwonoona ebintu wamu n'okubba ssente ng'essaawa yonna waakutwalibwa mu kkooti avunaanibwe.\nAmagye gawanyisiganyizza amasasi n'ababbi ne gatta omu\nMufti awadde ebiragiro ebirina okugobererwa mu kusaala\nGaddafi: Abazungu balaze emisango 13 egimukubya


Bukedde Online - Poliisi ekubye amasasi ne ttiyagaasi okutaasa gwe balumiriza okuba n'ebyokoola\nPoliisi ekubye amasasi ne ttiyagaasi okutaasa gwe balumiriza okuba n'ebyokoola\nAbadde apanga olukwe okutta mukazi we poliisi emukutte!\n'Abaana bange 3 bafa batya omuliro kyokka ...\nPoliisi ekubye amasasi ne ttiyagaasi okutaasa gwe balumiriza okuba n’ebyokoola\nPoliisi ng’esobeddwa olw’abantu abaabadde bacankalanye kyokka oluvannyuma baabakubyemu ttiyagaasi ne bagumbulukuka.\nABATUUZE b’e Kiwologoma, Kitukutwe, Nsasa, Bulindo beecwacwanye ne bakuba poliisi amayinja nayo n’ebaddiza ttiyagaasi n’okukuba amasasi mu bbanga n’ebagumbulula bwe baalumbye amaka ga munnaabwe nga baagala okumugoba ku kyalo olw’ebyokoola. Balumiriza omusuubuzi Akireewo Bogere okuleeta ebyokoola ebyavuddeko mutuuze munnaabwe okufa.\nBano baasoose kukuba lukuhhaana e Kiwologoma ku muzikiti gwa ssentebe w’ekyalo, Haji Ahmed Bbaale, omuserikale atwala poliisi y’e Kiwologoma n’abaluhhamya ku kirina okukolebwa. Abatuuze baabadde baleese omusawo waabwe wabula OC n’abagamba nti okukwata ge baayise ‘amayembe’ balina okusooka okufuna olukusa okuva eri omusawo wa disitulikiti ow’ekinnansi kye bataakoze era omusawo waabwe n’asooka agaanibwa ekyabataanudde. Baatandise okukuba poliisi amayinja n’emiggo olwo nayo n’ebakubamu ttiyaggaasi n’amasasi era omusawo yalabye bitabuse n’adduka.\nAbatuuze baayongedde okutabuka ne balumba amaka ga Bogere ag’e Kiwologoma, n’edduuka eryebizimbisibwa nga babikasuukirira amayinja, poliisi n’ebagumbulula n’eddusa Bogere ne famire ye.\nBaayongedde okutabuka ne poliisi ne baziba n’amakubo. Bino biddiridde omutuuze Tonny Kiggundu Gazebo mukwano gwa Bogere okufa ku Lwokusatu mu ngeri abantu gye bataamatidde. Baategeezezza nti yakedde ku makya nga mulamu bulungi n’agenda okutikka bbulooka, wabula aba akyatikka amaanyi ne gamuggwaamu n’agwa n’akutukirawo, abantu olunwe ne balusonga mu Bogere nti y’amusse.\nOmutuuze Sharif Kalibbala yategeezezza nti Bogere baamugoba e Nsasa gye yali abeera lwa mayembe n’addukira e Kiwologoma era abantu baludde nga bamwemulugunyaako. Ate Nelson Mugisha naye omutuuze yagambye nti abantu baakafa mukaaga ku kitundu ng’era basonga mu Bogere.\nAduumira poliisi mu Kira Division, Shifah Kiriibwa yakkakkkanyizza abatuuze n’abasuubiza okuleeta omusawo okuva ku disitulikiti anaabayamba okutereeza embeera eno era n’abasaba baleme kutwalira mateeka mu ngalo.\nPoliisi e Mukono yeezobye n'abawagizi ba Bobi Wine


Bukedde Online - Paapa avumiridde olutalo oluli e Syria\nPaapa avumiridde olutalo oluli e Syria\nPAAPA Francis yennyamidde olw’okuyiwa omusaayi okweyongedde mu mawanga ag’omu kyondo kya Buwarabu awali entalo n’obusambattuko obwakafi irawamu abantu abangi naddala abakazi n’abaana.\nOmutukuvu Paapa yagambye nti entalo n’obugulumbo obuli mu kyondo kya Buwarabu businga kukosa bantu abatalina musango, abafiira obwereere n’abalala abadduka amawanga gaabwe ne babundabundira mu Bulaaya.\nBino Papa Francis yabitegeezezza Abasumba ba Eklezia abasoba mu 270 abali e Vatican mu lusirika olwa wiiki essatu nga bakubaganya ebirowoozo ku nsonga z’amaka.\nOkuyiwa omusaayi Paapa Francis kwe yayogeddeko lwe lutalo oluyinda mu Syria, Russia gy’efunvubidde okuwandagaza bbomu ku nfo z’abatujju ba ISIL abalwanyisa gavumenti ya Pulezidenti Bashar al Assad wamu ne mu kitundu kya West Bank mu Palestine, amagye ga Yisirayiri gye gatirimbula Abapalastina omuli abaana n’abakazi buli olukya.\nPaapa yategeezezza Abasumba nti ye yasazeewo okusabira abantu abanyigirizibwa mu ngeri zonna olw’entalo n’obusambattuko obuli mu kyondo kya Buwarabu, Omukama asse okusaasira kwe eri famire zaabwe.\n“Entalo zireeta okubonaabona, okutaagulataagula famire, okuyiwa omusaayi, nsaba ekiro n’emisana okulaba nti ekisa ky’Omukama kikka eri abantu abatalina musango ababonaabona olw’entalo”, Paapa Francis bwe yategeezezza.\nGye buvuddeko, Paapa Francis yalagidde abasosodooti n’abakulira ebigo n’ebisomesa mu mawanga g’omu Bulaaya okubudamya famire emu ey’abantu ababundabunda olw’entalo ez’omu Syria, Iraq, ne Afghanistan.\nPaapa yagambye nti Vatican egoberera n’eriiso ejjogi ebigenda mu maaso e Syria, Iraq, Yerusalemi ne West Bank n’agamba nti kyennyamiza okulaba ng’okuyiwa omusaayi n’okutyoboola eddembe ly’obuntu ku bantu abatalina musango kweyongera buli olukya mu mawanga ago.\nWano Paapa Francis kwe kusaba amawanga gonna okusalira awamu amagezi ku mbeera eri mu Syria, Iraq, ne Palestine okulaba nti wabaawo okuteesa n’okukkaanya.\nâ€˜Ezaasalise ku masannyalaze zikyali ntonoâ€™\nAbantu 2 battiddwa\nBukedde anfunidde omukazi ow'ekirooto kyange


Bukedde Online - Ab'e Mityana bawagidde okukyusa ekkomo ku myaka\nAb'e Mityana bawagidde okukyusa ekkomo ku myaka\n'Poliisi yankuba amasasi kati nvunze okugulu'\n'Mubeeko emirimu gye mukolera awaka'\nAb’e Mityana bawagidde okukyusa ekkomo ku myaka\nABANTU ba Mityana South South bawagidde eky’okukwata ku nnyingo 102b eteeka ekkomo ku myaka gya Pulezidenti.\nBano nga bakulembeddwaamu omubaka wa Mityana South mu palamenti, Henry Makumbi Kamya ssaako omubaka omukazi owa Mityana Judith Nabakooba baategeezezza nga gavumenti ya NRM bw’ekoze ebirungi mu myaka gy’emaze mu bukulembeze noolwekyo tebalina kumurekerera.\nOlukuηηaana lw’okwebuuzaako lwabadde ku kitebe ky’eggombolola y’e Namungo nga waasooseewo okuyisa ebivvulu okuva mu kabuga k’e Kikonge ku lw’e Mityana nga muno mwegattiddwaamu n’abavubuka abawakanya okukyusa ennyingo 102b. Makumbi yategeezezza nti Mityana South erina ebizibu bingi ebyetaaga okukolebwako nga bino byonna byetaaga ssente okubimalawo.\n“Siyinza kukkiriza kuva wali ssente ne ηηenda mu batalina ng’ate neetaaga okukola ku bintu bingi mu kitundu kyange era we nsabira abalonzi bange okuvaayo okuwagira okukwata ku nnyingo 102b,’’ Makumbi bwe yategeezezza.\nYakakasizza Bannamityana South nga bwe yamaze enteekateeka z’okubunyisa amasannyalaze mu kitundu kino n’abategeeza nti waakwongera okubasakira ssente okuva mu gavumenti beekulaakulanye.\nOmubaka omukazi owa Mityana, Judith Nabakooba yasabye Bannamityana okuva mu ntalo wabula bafube okusaba obuyambi okuva mu Gavumenti beekulaakulanye. Yagambye nti awagira eky’okukyusa ekkomo ku myaka gya pulezidenti n’asaba ne Bannamityana okukiwagira.\nMu lukuηηaana luno Kamya yatonedde abalonzi be ambyulensi empya n’emmotoka ekika kya Canter zibayambeko mu bizibu eby’enjawulo.\nEyatemyetemye muganda we lwa ttaka asibiddwa emyaka 3\nDP ejeemedde ekiragiro kya Mao\nEbibajjo bya jjambula biyamba aziyira\nAbayambi ba sejusa basibiddwa emyaka 15\nKkooti y'Amagye esingisizza abaali abayambi ba Sejusa emisango\nAbagambibwa okutta abapoliisi bavunaaniddwa


EBIMU ku bizibu ebisumbuwa amasomero ga siniya ensangi zino bwe butaba na basomesa bamala mu masomo ga ssaayansi n’Olungereza. Amasomero ka gabe ga gavumenti oba ga bwannannyini naddala ag’omu byalo ge gasinga okusanga obuzibu bw’abasomesa abatono.\nMu masomero ga Gavumenti mulimu abaweebwa abasomesa abataweza wadde kimu kya kuna ku be baba beetaaga, kye bagamba nti kigootaanyizza ebyenjigiriza mu masomero gaabwe.\nBeesanga nti abo abaliwo bababinika eby’okukola bingi ne bakoowa ne balemererwa okusomesa bulungi.Ebizibu ebireetebwa ebbula ly’abasomesa Samuel Busuulwa, munnabyanjigiriza eyakulirako essomero lya King’s College Budo yagambye nti obuzibu buno businga kuva ku Gavumenti kuteekawo omuwendo gw’abasomesa ku mutendera gwa O’Level mu siniya nga balina okusomesa amasomo agatakka wansi wa 24 wiiki, ate ab’omutendera gwa Haaya balina kusomesa agatakka wansi wa 18 wiiki.\nKitegeeza bano baba baweereeddwa obudde obumala okutegekeramu ebisomesebwa n’okusomesa obulungi abayizi. Naye ssinga baba batono, kitegeeza bajja kubinikibwa emirimu mingi baleme okufuna obudde okukwata ku buli muyizi n’okukeberako mu bitabo byabwe okulaba engeri gye bayizeemu.\nAbayizi okugwa, olw’okuba abasomesa bano bakozesebwa nnyo bakoowa ne beesanga nga tebatuukirizza bulungi mirimu gyabwe. Omujjuzo gw’abayizi mu bibiina; kubanga tewaliiwo basomesa bamala kizibu amasomero okwawuzaamu abayizi mu bibiina kubanga tewali basomesa bamala kubasomesa nakyo kitaataaganya ensoma y’abayizi.\nOmutindo okukendeera; Abayizi mu masomero agataliimu basomesa bamala n’abamasomero agalina abasomesa abajjuvu kuba bano tebafuna bulungi kye balina kufuna. Enkulaakulana ekendeera; olw’okuba ssente ezandikoze ku kukulaakulanya amasomero gagenda kupangisa basomesa.\nGeesanga nga tegongedde ku nkulaakulana yaago. Basomesa muwawa kubanga batono ate nga bafuba okusomesa okumalayo bye balina okusomesa mu budde kale ne batafaayo nnyo ku kutegeera kw’abayizi. Mu masomero agamu tebafaayo kunoonya basomesa balina bakugu kubanga tebalina ssente.\nkino kireetera abayizi okwesomesa ekivaako oluusi okugwa ebigezo. Busuulwa yagambye nti enkola y’obukiiko bwa PTA esaana eddewo mu masomero. Bano bayamba ku bizibu by’amasomero ng’ebyo ne gavumenti netakaluubirirwa. Wabula kiri nti gavumenti efuba, naye teyinza kumalawo bizibu by’amasomero byonna.\nEkirungi wadde yali egaanyi obukiiko bwa PTA, naye yamala n’ekolamu ennongoosereza nti, PTA by’eyagala okukola birina kusookanga kugenda mu kakiiko k’essomero akafuzi aka Board of Governors (B.O.G), ate nayo bw’emala okubiyisa ne bitwalibwa mu minisitule y’ebyenjigiriza okuluhhamizibwa. kale busaana buzzibwemu amaanyi bwakuyamba kinene.\nAbasomesa kye boogera Hajji Sulaiman Kafeero, akulira essomero lya Bukandula Mixed SS e Gomba; Nnina abayizi bangi nga nneetaaga abasomesa 46 okulaba nti ddala nzigumidde mu by’ensomesa.\nwabula ku bano gavumenti yampaako abasomesa 13 b’esasulira, naye ku bano tekuli musomesa wa lungereza. Nnina okwefubako okunoonya abasomesa 33 okunnyikiza ebyensomesa mu ssomero, embeera eno ssi nnyangu kuba abazadde eno mu byalo bamanyi nti gavumenti ekola ku buli kimu, kizibu okubasaba ssente nti za kunoonyayo basomesa be tutalina.\nBuli ttaamu nsaasaanya 17,500,000/- okupangisa abasomesa abannyambako okusomesa abayizi ku ezo obukadde 20 ezisasulirwa abayizi gavumenti, zino ze ssente ezimpeebwa ku buli muyizi ate nga nazo baazikendeeza, omuyizi eyali afuna 41,000/- mu 2007, kati bamusasulira 35,000/-.\nTwesanga nti ssente ezandikoze ku nkulaakulana y’essomero ate tuzizza mu kupangisa basomesa kuba be tulina tebamala. Tusaba gavumenti etwongere Ebizibu ebiva ku bbula ly’abasomesa abasomesa kuba tubeetaaga ate gye bali eyo bangi kyetaagisa gavumenti kubayita n’ebawa emirimu.\nAbakungu mu byenjigiriza Frances Atima, amyuka kaminsona mu kitongole kya Directorate of Education Standards mu minisitule y’ebyenjigiriza agamba; Minisitule tukimanyi nti waliwo ebbula ly’abasomesa mu masomero ga Gavumenti era tulwana okukimalawo.\nGavumenti etegese okuyingiza abasomesa abapya mu masomero gonna mu ggwanga okutandika n’omwaka gw’ebyensimbi 2018/2019. Amasomero gabeere magumu ekizibu kikolebwako. Twawandiikira dda akakiiko ka palamenti ne minisitule y’ebyensimbi okutunula mu nsonga eno, kuba okwongera omuwendo gw’abasomesa kyetaagisa ssente, naye tulinde omwaka gw’ebyensimbi ogujja.\nConnie Galiwango, omubaka omukyala owa Mbale, akulira akakiiko k’ebyenjigiriza mu palamenti yagambye nti ekyasinga okuleetawo obuzibu wabaddewo okuyimiriza enteekateeka y’okwongera abasomesa mu masomero ga gavumenti okumala emyaka egiwera, naye ensonga eno tugikutte kannaabwala. Bwe baaleeta ekiteeso ky’okwongeza abasomesa ba ssaayansi omusaala twakiwakanya kuba babadde baakabongeza ne tusalawo ssente ezo twongere okufunayo abasomesa abalala naddala mu masomero ga siniya ge tugenda okutandika nago.\nTugenda kuleeta abasomesa ba ssaayansi 1,900, nab’olungereza 1,100 kuba be babadde ab’ebbula, abasomesa mu ggwanga weebali lwakuba tubadde tetubanoonya. Tugenda kwongera amasomero 100 aga siniya, nga buli ggombolola (sub county) erimu essomero lya gavumenti, nago tugenda kuteekayo abasomesa 2,100. Ssente ezinaaba zisigaddewo ku ezo ze baali bagenda okwongeza abasomesa ba ssaayansi, buli musomesa ayongezebweko ebitundu 20 ku 100 ku musaala.\nWajja kubaawo ekirango mu mawulire okuyita abasomesa bano era omwaka ogujja amasomero gagenda kwongezebwa abasomesa, tugenda kuleeta abasomesa abasukka mu 5,000 mu siniya


Bukedde Online - Oluyimba lutabudde Umar Mwanje ne mukyala we\nOluyimba lutabudde Umar Mwanje ne mukyala we\nBano babeera wa nga Lukwago bamusika empale\nIsaac Nasser yeeyiyeemu Rolls Royce n'akon...\nYagambye nti mukyala we asusizza okwefuula bbize nga kwatadde n’okumutigomya n’agamba nti ye akyatudde oba amugaana amugaane ekigambo akyevudde. Yalaajanye nti ne bw’amutuma ku nnyanja amuleetere enkejje ajja kuzimuleetera.\nUmar Mwanje eyayimbye 'Sweet Mula''\nOMUYIMBI Umar Mwanje azuukidde. Si bino eby’okuva e Magombe n’adda ku nsi wabula ezuukiridde mu kukuba ebidongo n’okuyimba.\nW’osomera bino ng’afulumizza oluyimba olupya lwatuumye ‘‘Sweet Mula’’ ng’awaana mulamu we atera okubakyalira awaka. Mwanje agamba nti buli mulamu we lwamuyitako amukubya amasannyalaze era kyandiba ng’alimu ekyama kye balina okuzuula. Musajjawattu mu kugezaako okumatiza mulamu we yatuuse n’okukola olugambo n’amuloopera mukyala we nga bwatamuwa budde nga n’eby’okumubikka yabivaako dda era kye kimukozezza.\nYagambye nti mukyala we asusizza okwefuula bbize nga kwatadde n’okumutigomya n’agamba nti ye akyatudde oba amugaana amugaane ekigambo akyevudde. Yalaajanye nti ne bw’amutuma ku nnyanja amuleetere enkejje ajja kuzimuleetera. Oluyimba luno olulimu ekidongo ekitaleka muntu wansi luli mu ennimi ez’enjawulo okuli Oluganda, Olutooro, Olusoga, Olugisu n’endala.\nOluyimba luno oluwadde Mwanje essanyu olw’enjeri gye luzzeemu okumutunda yalukwatidde mu Double Kick Studio eya David Lutalo. Mwanje eyaliko mu Revival Band yakyaka nnyo olw’ennyimba nga: Ttivvi y’omu ddiiro, Omwana wa musajja, Bw’ondekawo mpedde, Omwana anfaananye ne Nnina ekyejo.\nWabula agava e Nabweru gagamba nti mukyala wa Mwanje olwawulidde oluyimba luno n’atabuka ng’agamba nti kirabika ayise mu luyimba okumutegeeza nti amukooye kati n’asalawo kuwaana okudda mu kuwaana muto we. Mwanje yagezezzaako okwewozaako nti by’ayimbako si byategeeza ng’omukyala tamuwuliriza.\nOmusumba Muyingo Moses Bright owa God’s Healing Tower e Nabweru yamukutte ku mukono okumuteekamu ssente.\nOmwana wa musajja\nOluyimba 'Sweet Mula' lutabudde Umar Mwanje ne mukyala we\nUmar Mwanje afunye maneja\nUmar Mwanje atandise okulya ku ntuuyo ze


Ssenga Kawomera awadde abawala obukodyo okufuna ag’emugga, obwagazi n'okutuuka ku entikko mu kaboozi mu bwanguSsenga Kawomera awadde abawala obukodyo okufuna ag’emugga, obwagazi n'okutuuka ku entikko mu kaboozi mu bwangu\nSsenga Kawomera awadde abawala obukodyo okufuna ag’emugga, obwagazi n’okutuuka ku entikko mu kaboozi mu bwangu\nJune 15, 2019 | SK OMUZINNYI\nMu nsi y’omukwano, waliwo abawala abagamba nti tebalina mazzi era nga banuubula abasajja nga bali mu kaboozi, abamu bagamba nti tebatuuka ku ntikko, abalala bagamba nti tebafuna bwagazi wabula Ssenga Kawomera avuddeyo okuwa amagezi ku nsonga ezo.\nSsenga Kawomera agamba nti buli mukyala yenna alina amazzi oba ag’emugga naye abamu balemwa okufuna amazzi kuba abasajja balemwa okubanoonya obulungi nalemwa okusumulula obusimu bw’omukwano.\nMungeri y’emu agamba nti omukyala yenna okubeera mu mbeera nga tayagala kwegatta naye ne yeegatta, kiyinza okuvaako embeera obutaleeta mazzi.\nSsenga Kawomera era agamba nti singa omukyala yenna afuna ekirowoozo nti ye talina mazzi, kyabulabe nnyo kuba kimulemesa okutekateeka obwongo okuwa omusajja amazzi.\nAte ku nsonga y’obwagazi, Ssenga agamba nti singa omukyala yenna afuna ebirowoozo oba ng’omusajja tasobola kumunoonya bulungi, ayinza okulemwa okufuna obwagazi.\nOmukyala yenna okufuna obwagazi obwegatta, omusajja y’alina okunoonya omukazi. Abamu balowooza nti bw’aba ayagala, asuubira n’omukazi aba ayagala era wano w’akusangira ng’oli mukalu ate omukyala tosobola kutuuka ku ntikko nga tofunye bwagazi.\nSsenga Kawomera agamba nti mu nsi y’omukwano, obwagazi bwe bulina okusooka olwo entikko n’eddako.


Omubala Ekifa ennyanja; omuvubi y'abika, olukka enyanja nga n'enga, otta ento Kabaka n'atalya maluma. Gutujja, omutima gutujja, bwegukutujjira ow'omukwano ozuukuka mu kawozamasiga.\nOmuziro gw'abayanja Mutima. Abamu balowooza nti mutima gwa ttaka naye si kituufu. Kino kirabikira ne ku kabonero kaffe ak'omutima. Omutima guno guba gwa nsolo so si gwa muntu oba gwakirime ng'abasingala bwe balowooza.\nOkumala ebbanga ddene, abasinga baali bamanyi nti akabbiro k'abayanja Nnyonyi nyange. Naye oluvanyuma kyakkaanyizibwako nti akabbiro k'abayanja Mawowoolo.\nWaliwo enjawulo wakati w'amawuggwe n'amawowoolo; amawuggwe gabeera gaamuntu ate go amawowoolo gaba gansolo.\nObutaka bw'abayanja buli Bulegeya Bbaale mu Buddu. Nga eno Jjajjaffe Namugera Kakeeto eya sooka asibukamu ekika ky'Omutima gyeyabeeranga era yeewali n'ennyumbaye mweyabeeranga (Empuku).\nNamugera Kakeeto si linya wabula kitiibwa ekiweebwa omukulu w'ekika ky'Omutima. Omuyanja takkirizibwa kutuuma mwana mannya gano gombi wabula asobola otuumako erimu; Kakeeto oba Namugera. Kino kiri kityo kubanga Namugera Kakeeto abeera omu yekka mu kika.\n"Ekifa ennyanja; omuvubi y'abika, olukka enyanja nga n'enga, otta ento Kabaka n'atalya maluma. Gutujja, omutima gutujja, bwegukutujjira ow'omukwano ozuukuka mu kawozamasiga." Omubala guno agukuba ayitibwa Kawuula era nga gukubibwa ku mikolo gy'ekika egy'ejawulo gamba okwabya olumbe, n'emirala.


Engero za Baibuli: Eryato Limenyekera ku Kizinga - Omukutu Omutongole ogw’Abajulirwa ba Yakuwa ku Internet\nLABA! eryato liri mu kabi! Limenyekamenyeka! Olaba abantu abali mu mazzi? Abamu batuuse ku lukalu. Oyo ali awo ye Pawulo? Ka tulabe ebimutuuseeko.\nJjukira nti okumala emyaka ebiri Pawulo abadde asibiddwa mu kkomera ly’e Kayisaliya. Awo ye n’abasibe abamu ne bateekebwa ku lyato, ne boolekera Rooma. Nga bayita okumpi n’ekizinga ky’e Kuleete, wajjawo embuyaga ey’amaanyi. Ya maanyi nnyo abasajja ne balemererwa okutereeza eryato. Era tebakyasobola kulaba njuba emisana oba emmunyeenye ekiro. Mu nkomerero, oluvannyuma lw’ennaku nnyingi, abali mu lyato baggwaamu essuubi ery’okuwonawo.\nAwo Pawulo n’ayimirira n’abagamba: ‘Tewali n’omu ku mmwe ajja kuﬁirwa obulamu bwe; eryato lyokka lye lijja okusaanawo. Ekiro ekyayise malayika wa Katonda yazze gye ndi n’aŋŋamba, “Totya, Pawulo! Oteekwa okuyimirira mu maaso ga Kayisaali omufuzi Omuruumi. Era Katonda ajja kuwonya abo bonna abali naawe.”’\nAwo nga mu ttumbi ku lunaku 14 okuva embuyaga bwe yatandika, abalunnyanja balaba nti amazzi tegakyali mawanvu nnyo! Olw’okutya okutomera enjazi mu kizikiza, basuula ennanga. Enkeera balaba olukalu. Basalawo okuleeta eryato ku lukalu.\nBwe basemberera olukalu, eryato litubira mu musenyu. Awo amayengo ne gatandika okulikuba, era eryato litandika okumenyekamenyeka. Omukungu ow’amagye agamba: ‘Mwenna abasobola okuwuga mmwe muba musooka okwesuula mu nnyanja muwuge mutuuke ku lukalu. N’abalala nammwe mugoberere, era mwekwate ku bitundutundu ebimenyese ku lyato.’ Era ekyo kye bakola. Mu ngeri eno abantu bonna 276 abaali ku lyato batuuka bulungi ku lukalu, nga malayika bwe yasuubiza.\nEkizinga kiyitibwa Merita. Abantu baayo ba kisa nnyo, era balabirira bulungi abo ababadde ku lyato. Obudde bwe bulongooka, Pawulo ateekebwa ku lyato eddala n’atwalibwa e Rooma.\nEbikolwa 27:1-44; 28:1-14.\nKiki ekituuka ku lyato Pawulo lyaliko nga liyita okumpi n’ekizinga kuleete?\nKiki Pawulo ky’agamba abo abali ku lyato?\nEryato limenyekamenyekamu litya?\nKiragiro ki omukungu ow’amagye ky’awa, era abantu bameka abatuuka obulungi ku lukalu?\nEkizinga kye baagoberako bakiyita batya, era kiki kye bakolera Pawulo ng’obudde bumaze okulongooka?\nSoma Ebikolwa 27:1-44.\nObwesige bwe tulina mu Baibuli bunywezebwa butya bwe tusoma ku lugendo lwa Pawulo olw’e Rooma? (Bik. 27:16-19, 27-32; Luk. 1:3; 2 Tim. 3:16, 17)\nSoma Ebikolwa 28:1-14.\nBwe kiba nti abantu b’omu Merita abaali tebamanyi Katonda baayisa omutume Pawulo ne banne be yali nabo ku lyato eryamenyeka mu ‘ngeri ennungi ennyo,’ Abakristaayo bandikubiriziddwa kukola ki era naddala mu ngeri ki? (Bik. 28:1, 2; Beb. 13:1,2; 1 Peet. 4:9)


Bukedde Online - Uganda ne Kenya bakkaanyizza ku kumalawo ebizibu ebikosa disitulikiti z’oku nsalo\nAbayimbi beesunga kusanyusa badigize mu Kyepukulu\nBuganda eyisizza embalirira yaayo ya buwumbi 121\nOmusika atunze ebiggya ku 1500/=!\nGavt. esiimye ebitongole ebisikiriza abavubuka okuyingira obulimi...\nUganda ne Kenya bakkaanyizza ku kumalawo ebizibu ebikosa disitulikiti z’oku nsalo\nPOLIISI ekakasizza okukwatibwa kw’omubaka...\nPoliisi ekkirizza Zaake okuyimbulwa: Abasawo...\nAdded 3rd September 2018\nAbakungu okuva mu disitulikiti ezinaanye ensalo ya Uganda ne Kenya okuva mu nsi ezo ebbiri bakkanyizza ku ngeri gye bagenda okuyitamu okugonjoola ebizibu ebirudde nga bikosa abantu abawangaalira mu bitundu ebyo.\nKamisona Chimwaga (ku kkono), eyakuliddemu ekibinja eky’abaavudde e Kenya ng’awanyisiganya ebiwandiiko bye baataddeko emikono ne Haji Mayanja eyakuliddemu eb’e Uganda.\nEyakuliddemu ekibinja ky’abakungu okuli ba RDC, abakulira abakozi ba gavumenti, bassentebe ba zi disitulikiti ezo ssaako abakungu okuva mu woofiisi ya Ssaabaminisita ne mu wofiisi ya pulezidenti, Haji Sadiq Muhammad Mayanja yanokoddeyo ebizibu omuli obubbi bw’ebisolo, okukukusa abantu, okukukusa ebiragalalagala omuli enjaga n’omwenge ogw’obuveera nga bino okusinga biggyibwa mu Uganda ne biyingizibwa e Kenya, eby’obulamu, okuvuba, okukukusa eby’okulwanyisa omuli n’emmundu n’ebirala.\nDdyo oludda lw’e Kenya lwakuliddwamu kamisona, Mongo Chimwaga nga baabadde mu lukungaana olw’amaze ennaku 4 nga luyindira ku Rider Hotel e Seeta mu munisipaali y’e Mukono nga lwaggaddwawo ku Lwokutaano.\nHaji Mayanja ku lwa Uganda ne kamisona Chimwaga baatadde omukono ku kiwandiiko omuli ebyatuukiddwako ku ngeri ey’okwangangamu ebizibu ebibadde bikosa ebitundu eby’okunsalo z’amawanga abari.\nHaji Sadiq Mayanja (ku ddyo) eyakuliddemu ekibinja ekya Bannayuganda ne kamisona Chimwaga (ow’okusatu ku ddyo) ku lw’ab’e Kenya nga bateeka emikono ku biwandiiko.\nKu nsonga y’okukusa abawala okuva mu Uganda nga bayisibwa e Kenya ne batwalibwa mu nsi z’Abawalabu, Kamisona Chimwaga yagambye nti ekizibu kino kisinga kukolebwa Bannayuganda bennyini abasalawo okujingirira ebiwandiiko ebibatwala ebweru w’eggwanga okugenda okukola mu nsi z’Abawalabu n’asaba gavumenti ya Uganda okukwatagana obulungi n’eya Kenya bangange ekizibu kino.\nYagambye nti bbo nga Kenya nga bali wamu ne poliisi y’ensi yonna mu kiseera kino nga balwana bwezizingirire okukwata abo bonna abeenyigira mu muze guno n’awa eky’okulabirako eky’abawala 60 be baakwatira e Kenya ne bakolagana ne gavumenti ya wano ne babakomyawo.\nHaji Mayanja yagambye nti kati emyaka giweze 12 bukyanga omukago guno gugunjibwawo era nga bingi ebituukiddwako nga bayita mu nkolagana yaagwo.\nYasabye ebyo ebyatuukiddwako mu lukungaana luno amawanga gombi gafube okubiteekesa mu nkola.\nHaji Sadiq Muhammad Mayanj\nAbaazirwanako bazzeemu okuwaandiikibwa mu Kampala ne Mukono\nOwa Mobile Money bamusse mu ntiisa-bamusaze bulago nga mbuzi.\nOchola akyusizza abaakola ku fayiro ya Kaweesi\nBrig. Kasirye Ggwanga yeekandazze mu kakiiko k'ebyettaka\nKatumba Wamala asuubizza abavubuka emirimu\nAbayimbi beesunga kusanyusa badigize...\nAbayimbi ab'amannya bali mu kuwawula maloboozi olw'okwesunga okuyimba mu Kyepukulu ekiwagiddwa Vision Group ne...\nBuganda eyisizza embalirira yaayo...\nOBWAKABAKA bwa Buganda buyisizza embalirira y’Omwaka 2019/2020 ng’eno ya nsimbi 121,079,490,880/- nga kweyongera...\nOmusika atunze ebiggya ku 1500/=!...\nPULOFEESA Kiwanuka Ssemakula amaziga gaamuyunguse bwe yatuuse ku butaka gy’asibuka ng’amalaalo ga kitaawe gaatundibwa...\nGavt. esiimye ebitongole ebisikiriza...\nGavt. esiimye ebitongole ebisikiriza abavubuka okuyingira obulimi n’obulunzi\nAbabanguddwa ku ffaamu y’Omulimi...\nAbabanguddwa ku ffaamu y’Omulimi asinga batikkiddwa


Bukedde Online - Ekibiina ekigatta bannaddiini kivuddeyo ku bya Bobi Wine ne banne\nEkibiina ekigatta bannaddiini kivuddeyo ku bya Bobi Wine ne banne\nFDC egenda mu kafubo ku bya Bobi Wine ne...\nKadaga ayogedde ne Bobi Wine\nEKIBIINA ekitaba bannaddiini muggwanga( Inter-Religious Council) nga kikulembeddwamu Mufti wa Uganda, Shiekh Shaban Ramadhan Mubajje kirabudde Pulzidenti Museveni okwegendereza abantu abamuwa amawulire kuba abasinga bamuwabya ekintu ekiyinza okumuviirako obuzibu.\nSsentebe w'akakiiko akagatta enzikirizza zonna mu Uganda aka Inter Religious Council Sheikh Ramathan Mubaje (ddyo) ng'ayogera mu lukung'ana lwa bannamawulire ku kitebe kya e Lungujja. Ku kkono y'akulira ekigatta Abalokole ekya Born Again Faith Federation Dr. Jpseph Sserwadda.\nOno asinzidde ku kiwandiiko Pulezidenti Museveni ky'afulumizza nga kiraga nti omubaka Zaake yadduse mu kaduukulu ka Poliisi ate nga mu kusooka bamwegaana nti tebamulina.\nMubajje ategeezezza Gavumenti nti abantu abakwatibwa balina okuweebwa omukisa okulaba abantu baabwe, baweebwe obujjanjabi ate bayisibwe bulungi ng’abantu abalala kuba eryo ddembe ly’abwebange si lyakumala kusaba oba kusaba muntu mulala kuba n’omukka tewali agusasulira .\n‘’Tugenda kubiteekamu engatto tugenda mu Arua tulabe ekyaviirako obuzibu n’ebyogerwa oba bituufu wamu n’okulaba woteeri eyogerwako omwali emmundu ze bagamba naye kijja kutwewunyisa nnyo bwe tunaasanga nga wooteeri eyogerwako ekola ate nga y'ensibuko y’obujulizi,’’ Mubaje bw’ategeezezza.\nOno asabye Gavumenti okuwa ababaka ba Palamenti ekitiibwa wamu n'abawagizi baabwe, okukomya okukozesa amaanyi agayitiridde nga bakkakkanya abantu wamu n'okuwanga ssemateeka ekitiibwa kuba akkiriza Bannayuganda okukozesa eddembe lyabwe.\nShiekh Shaban Ramadhan Mubajje\nEyayimba oluyimba oluwabula Pasita Bugingo aliira ku nsiko\nAbaddusi balwanira bifo ku ttiimu y'eggwanga


Bukedde Online - Dr. Stella Nyanzi eyeeyambudde y'ani?\nEngeri musisi gye yasse abantu 270 mu Ecuador\nPalamenti egobye omusolo ku ngoye enkadde ...\nBiibino ebikwata ku musomesa w'e Makerere, Dr. Stella Nyanzi eyeeyambudde ne bamuzza mu mulimu.\nDr. Stella Nyanzi ng'ayogera n'abaamawulire oluvannyuma lw'okweyambula\nDr. Stellah Nyanzi agamba nti okweyambula yakikoze okuwakanya ebikolwa bya Polof. Mahmood Mamdani okumuggalira ofiisi ye ng’amulanga okugaana okusomesa, ekintu ye (Stellah) ky’agamba nti kikyamu kubanga endagaano ye erimu kunoonyereza so ssi kusomesa era byonna ebikolebwa bya kumunyigiriza.\nYasomera Gayaza High School gye yava okugenda e Makerere.\n1993 – 1996 Yasoma diguli esooka mu mawulire e Makerere.\n1999 – 2000 yasoma diguli eyookubiri mu University Of London mu kunoonyereza ku byobulamu era yanoonyereza ku kuwonyezebwa kw’obulwadde bwa mukenenya okw’ebyewuunyo mu Balokole.\n2001 – 2001 yasoma diguli mu byenkulaakulana n’ebyenfuna mu yunivasite e Nkumba. Yanoonyereza ku ddembe ly’abakyala mu by’omukwano n’engeri gye kibatumbudde.\n2003 – 2008 yagenda mu University Of London n’asoma diguli eyookusatu (PhD), yakola okunoonyereza ku ddembe ly’abaana abatanneetuuka n’engeri gye lityoboolwamu mu by’omukwano mu Gambia, eby’omukwano n’okwegatta, ebyobulamu mu kuzaala.\nAkolera ku Makerere Institute of Social Research (MISR) naye ng’akoze okunoonyereza okw’enjawulo naddala ku byekuusa ku by’omukwano, obulwadde bwa mukenenya n’abali mu nkambi z’ababundabunda.\nABAKAZI ABALALA ABAZZE BEEYAMBULA:\nMarch 3, 2016 Mukyala Balinda muka Joseph Balinda eyali yeesimbyewo ku bwakansala e Bukesa yeeyambula bwe baatuuka e Lugogo abakulira ebyokulonda ne balangiriramu Hakim Kashanire.\nOctober 2015, Fatuma Naigaga yeeyambulamu engoye zonna oluvannyuma lwa poliisi okumutulugunya ng’emukwata wabula poliisi yalumiriza nti ye yeeyambudde.\nApril 2012 abakazi ba 4GC Happy Twinomugisha ne Babra Alimadi beeyambulira ku CPS mu Kampala nga bagirumiriza okutigaatiga Ingrid Turinawe amabeere n’okumwambula.\nKisusse mu misinde gya Kabaka\nGolola alaze nti ye ''sseggwanga'' w''ensambaggere mu Uganda: Akubye Mugula\nChameleone yejjuzza ttatu z'aba famire ye


Bukedde Online - 'Buli lwe ndaba omwana wange nzijukira Ssekukkulu\n'Buli lwe ndaba omwana wange nzijukira Ssekukkulu\nObukodyo 12 obunaakuyamba okutunda ebyamag...\nELDARD Wamala omutuuze w'e Kitala agamba Ssekukkulu ekyasinze okunyumira ya 2013 mwe yafunira mukyala we oluvannyuma lw'ebbanga eddene. Omukyala yantawaanya nnyo kumpi okumala emyaka ena nga bw'anziza eno n'eri.\nOkunkebera omusaayi yantwala emirundi egisoba mu etaano mu bifo eby'enjawulo nange ne mussa akasiiso. Bwentyo, nange namusaba mutwalire muganda wange amulabeko era gye tuba tuliira Ssekukkulu. Bwe twatuukayo namuliisa buli kye nnali njagala n'ebyokunywa kuba nnali nkooye okulinda.\nOlwali okuva eyo bwetyo nange ne mufunza okukkakkana nga nfunye n'omwana wange asooka kati. Omwanabuli lwe mutunuulira nzijukira Ssekukkulu eyo yennyini kuba teyansala mu butuufu ng'omusajja nnali neesunga dda\nKyaddaaki Palamenti eyisizza bajeti y'eggwanga


Bukedde Online - Abalokole balidde matereke n'abasamize poliisi n'ebiyingiramu\nGwe nateekamu ssente yansasula na kunziba\nOLUTALO lubaluseewo wakati w’abalokole n’abasamize ku mugga Mayanja e Katale - Bunnamwaya Ngobe, okukkakkana ng’abalokole bagobye abasamize n’okwokya amasabo agabadde mu kifo kino.\nAbalokole nga bakuba omusamize olwogoolo\nBino byabaddewo oluvannyuma lw’abantu okumala ebbanga nga beemulugunya ku ngeri abasamize gye babadde beeyisaamu, ng’abamu bagamba nti basobya ku bakazi n’okukwata abawala ekyawalirizza abatuuze nga bali n’abalokole okwekubira enduulu eri poliisi.\nAbalokole b’ekkanisa ya Redeemed Life Church e Bunnamwaya nga bakulembeddwaamu omusumba Mark Kiyaga Tendo, baakulembedde abatuuze ne bookya amasabo n’okukoona amayumba agaazimbibwa mu kifo kino nga bagamba nti abasamize basussizza okwenyigira mu bikolobero.\nBagamba nti oluzzi abatuuze kwe baasenanga amazzi ku bwereere abasamize baatandika okugabaguza ng’embeera bw’ekalubye kwe kusalawo okwegatta babagobe.\nAkulira poliisi y’e Kajjansi, Hillary Mukiiza yatuuzizza olukiiko mu kifo kino okutabaganya abasamize n’abalokole wamu n’abatuuzeawatali kuyiwa musaayi.\nMu lukiiko, abatuuze beekokkodde abasamize ne bagamba nti, wadde ekifo kino kya buwangwa naye abasamize bakifudde kyakufereramu bantu n’ebikolobero.\nKasalina Bukirwa Muyingo, akuuma ekifo yagambye nti kyali kya buwangwa naye nga ssi kukubawo nkambi na kulagulirawo nga bano bwe baabadde bakola, n’agamba nti ekyo kibadde kimenya mateeka era basaanye baveewo.\nHajji Musa Muyingo, ssentebe w’ekyalo Katale Mayanja yagambye nti, ekifo kino kikolerwamu obufere era abasamize basaana okukivaamu.\nAbatuuze bakkaanyizza ne babagoba kyokka Mukiiza n’abasaba okukuuma emirembe n’abasamize okusooka okweyanjula nga tebannaba kusenga mu kifo kyonna.\nOmusumba Kiyaga yasabye abantu okudda eri Katonda kibataase okwenyigira mu bikolwa ebya Sitaani.\nAbazigu balumbye amaka ga ssentebe e Kabuusu\nStecia lwaki tova ku bukondo?\nStecia awungidde mu kkooti nga bba asindikibwa e Luzira lwa bbanja lya bukadde 45\nKitaka afukaamiridde Stecia amuddiremu


Bukedde Online - Kibuli erinnye mu likodi ya Kitende\nCranes esitudde terina mukwasi wa ggoolo\nEbya Malvyn okuzannyira Cranes bifuuse nna...\nKIBULI SS yamezze St. Mary's Kitende ku fayinolo y'empaka za COPA Coca Cola ez'omupiira gw'amasomero ga siniya n’egiremesa okutuuka ku buwanguzi obw’omulundi ogwomwenda.\nAbayizi ba Kubuli nga bajaganya n’ekikopo.\nFayinolo : Kibuli SS 1(4) St Mary’s Kitende 1(3)\nEkifo eky'okusatu Masaka SS 0(3) Kimaanya 0(4)\nKibuli yawangulidde ku peneti (4-3), oluvannyuma lw'okulemagana 1-1 mu 90. Kitende, eyaakawangula ekikopo kino emirundi omunaana, yabadde enoonya kwenkanya likodi ne Kibuli (ayabadde ku 9), kyokka byagaanyi era kati Kibuli) erina ebikopo 10.\nEnkuyanja y'abawagizi beeyiye ku kisaawe kya Soroti Grounds okulaba ku bakirimaanyi b'omupiira gw'amasomero bano, wabula abasinga baabadde bawagira Kibuli SS, nga buli ddiifiri bw’afuuwa ekisobyo kya ttiimu eyo nga bamung’oola.\nKitende ye yasoose okuteeba ggoolo eyabaddde eya peneti ng’eyita mu Frank Tumwesigye, kyokka Moses Aliro n’ateebera Kubuli ey’ekyenkanyi, okukkakkana nga bagenze mu bunnya.\nKaminsona Sam Odongo, okuva mu minisitule y’Ebyenjigiriza yasabye abayizi okukuuma emipisa nga bakiikiridde Uganda mu mpaka z’amasomero g’Obuvanjuba bwa Afrika.\nKennedy Mutenyo, omu ku bakulira empaka zino yasabye abakulemebeze b’omupiira okweyambisa empaka zino okuzuula ebitone, eggwanga liwone okugobwanga mu mpaka olw’okuzannyisa abasussa emyaka.\nAllan Okello (Kibuli) ye muzannyi eyasinze banne okucanga akapiira.\nMali etusinga linnya si mupiira - Micho\nEbipya bizuuse ku baatomedde owa tulafiki ne bamutta: Mupoliisi munne yamutomedde mu bugenderevu\nEyalabye nga bawamba Nagirinya akaabizza abakungubazi


Bukedde Online - Afumise bba ekiso n'amutta lwa butakkaanya\nAfumise bba ekiso n'amutta lwa butakkaanya\nSsaabasumba Lwanga ne Ssaabalabirizi Ntagali batadde akaka mu kkubo ly'omusaalaba\nBUKEDDE W'OLWOMUKAAGA ATUUSE MU KATALE NG'...\nAbatuuze mu bitundu by’e Nateete mu ggombolola y’e Lubaga mu Kampala baaguddemu entiisa abafumbo bwe bafunye obutakkaanya omukazi n’akwata akambe n’akafumita muganzi we n’amuttirawo, oluvannyuma ne yeetwala ku poliisi.\nSarah Poney atemudde bba\nOmukazi ono eyategeerekese nga Sarah Poney ow’e Nateete, omulimu gwe gwa kusiika binyeebwa ng’abadde yaganza omuvubuka eyategeerekeseeko erya Wandera bwe babadde babeera awaka.\nOkumutta kyaddiridde oluyombo olwabaluseewo wakati waabwe, Wandera bwe yasanze nga Poney akyazizza omusajja mu maka gaabwe era bwe yamumubuuzizza kwe kumuddamu nti mwannyina.\nWandera yabivuddeko n’ava awaka n’agenda wabula enkeera ku Lwokutaano ku makya yakomyewo n’addamu okubuuza Poney ku mugenyi awo oluyombo we lwatandikidde ne batandika okulwana Poney kwe kukwata akaso n’akafumita Wandera n’akamubulizaamu oluvannyuma n’akaggyayo.\nYalabye amusse kwe kuddukira ku poliisi okwetaasa ku bantu okumugajambula era olwatuuseewo n’asaba abaserikale okumuwa emmotoka ya patulo etwale muganzi we mu ddwaaliro e Mulago, Ettemu lino lyakoleddwa mu ttuntu ku Lwokutaano mu kifo ekimanyiddwa nga Kitoro zooni emabega wa poliisi y’e Nateete okuliraana balakisi abaserikale abakolera ku poliisi eno we basula.\nKyokka mu kwogerako n’omukazi ono, yategeezezza nga bwe baafunye obutakkaanya ne muganzi ono ku Lwokuna olweggulo ng’era bwe bwakedde baabadde bagezaako okukkaanya, Wandera kwe kumukwata n’atandika okumunyiga amabeere era naye kwe kukwata akambe yeetaase. Poliisi yatuuse mu kifo kino okwetegereza embeera bw’ebadde.\nAbantu bavumiridde ekikolwa kino ne basaba abaagalana okusonyiwagana nga bafunye obutakkaanya.\nOmulambo gwaggyiddwaawo ne gutwalibwa mu ggwanika e Mulago ng’okunoonyereza bwe kugenda mu maaso kyokka abaserikale ababaddewo baagaanyi okwogera ku nsonga eno.\nOmutemu yagguddwaako omusango ku fayiro SD: 33/ 30/03/2018\nEngeri eng'ombo ya 'Nvaako ndi mukoowu' gy'esse amaka\nOmukazi omwenzi aleetera bba okwegaya mu kitanda\nSipiidi y'omusajja ekola kinene okutuusa omukazi ku ntikko'


Bukedde Online - Nantaba nvaako -Kayihura\nNantaba nvaako -Kayihura\nKayihura akoze enkyukakyuka mu baserikale ba poliisi\nOwapoliisi abadde akola ne Kaweesi alaze ...\nAdded 25th March 2017\nGen. Kayihura agambye Nantabe amwesonyiwe oluvannyuma lwa Nantaba okumulumiriza okumusindikira abasirikale okumutulugunya ku nsonga z'ettaka\nMINISITA omubeezi owa tekinologiya, Aidah Nantaba alumirizza omuduumizi wa Poliisi mu ggwanga, Gen. Kale Kayihura nti amutambulirako era ali mu kutya olw’engeri abaserikale abakulemberwa Kayihura gye bamubuzizzaako emirembe.\nYagambye nti ensonga zino yazituusa ewa Pulezidenti era alinze ekinaavaayo. Nantaba agamba nti akimanyi bulungi nti Kayihura amuli bukiika nti era embiranye yatandikira ku ttaka ly’e Kayunga gy’agamba nti Kayihura yeegatta ku kikoosi ky’abagagga abasengula abantu nga bakulemberwa Moses Karangwa.\nYalumbye Kayihura nti alemeddwa okutereeza poliisi n’emivuyo egirimu ne batuuka n’okumuloopera ba ofiisa abakoze ebikolobero n’atabaako ky’akolawo.\nYawadde ekyokulabirako nti nga October 26, 2015 ku ssaawa 4:00 ez’ekiro DPC w’e Kayunga yaduumira abaserikale bajje bamutuuseeko obulabe Katonda n’azza bibye, kyokka Kayihura talina kye yakola ku muserikale we oyo. “Baakuba amasasi mu bawagizi bange, ne bankuba ttiyagaasi ne kaamulali.\nBaali banzise ne ntwalibwa mu ddwaaliro e Nairobi ne mu Amerika. Naloopa mu kitongole ekikwasisa empisa ekya Professional Standards Unit (PSU) ne bakola ne lipoota naye tewali kyamukolebwako.\nEra mu ku kunkolako effujjo, yakyogera enfunda eziwera nti atumiddwa mukamaawe”. Bwatyo Minisita Nantaba bwe yategeezezza mu mboozi ey’akafubo ne Bukedde.\nNantaba ng'alopeera Pulezidenti Museveni ensonga z'ettaka\nGen. Kayihura amwanukudde: “Simanyidde ddala mukyala ono ky’anjagaza.\nEbyo by’agamba nti mmulondoola kumutusaako bulabe abiggya wa?\nKati mutuseeko obulabe nkifunemu ki?\nNaye ddala Nantaba namukola ki?\nMpulira agenda atuuza enkiiko ng’anjogerako nti mmulondoola, kati yatuuse n’okundoopa!\nNti nze ndi emabega wa minisita Namuganza ow’ettaka gwe babadde bayomba naye ebiseera ebyo!” Naye lwaki omukyala ono ampaayiriza?\nBw’aba alina entalo ne Karangwa nga bakaayanira ettaka, ate nze binkwatirako wa?\nSirina ttaka Kayunga era sirina ntegeka zisengulayo bantu yadde okubaako gwe mpagira mu basengula ab’ebibanja.\nNze ekyantwala e Kayunga nga bakaayanira ettaka, kwali kuzzaayo butebenkevu nga Poliisi.\nEra ekyo nakikolera ddala ne Pulezidenti akimanyi. Kati bw’aba anninako obuzibu obulala, abwanjule mu mitendera emituufu nga minisita alina obuvunaanyizibwa.\nAsobola n’okuyita mu minisita w’ensonga z’omunda avunaanyizibwa ku Poliisi ne tubyogerako. Ekyo bw’aba takisobodde, akuyite ggwe (owaamawulire) nange nga wendi ayogere ekimuluma bwe mba nkisobola nkigonjoole.\nNaye akomye okwonoona erinnya lyange, sisobola kumulondoola yadde okumusindikira abajaasi. Mu kiseera kino ndi ku muyiggo gw’abasse munnaffe AIGP Felix Kaweesi ate ng’aziza mw’ebyo?\nNantaba anveeko. Kyokka akimanye nti yadde amaze ebbanga ng’anjogerera amafuukuule, nze nkyamuwa ekitiibwa!” Nantaba yayogedde ne ku nsonga endala: Olutalo lwe ne minisita eyadda mu kifo eky’omubeezi w’ensonga z’ettaka: Oyo minisita Namuganza aliko abamusindika okunsoomooza naye tajja kunsobola.\nNantaba ng'ensonga z'ettaka zimuwuuba\nBy’ayingiramu eby’ettaka ly’e Kayunga tabimanyi. Nze ndi mubaka w’abantu b’e Kayunga era nze mboogerera.\nNamuganza tayinza kuva eri kuba minisita wa ttaka n’atandika okuwagira abasengula abatuuze ne babundabunda nze ne nsirika. Eky’okuba nga sikyali minisita w’ettaka tezinzigyako bbeetu kwogerera bantu be nkiikirira ng’omubaka wa Palamenti.\nNoolwekyo, Namuganza akole ebimukwatako naye eky’okujja e Kayunga akiggye mu by’alina okukolako.\nBy’azudde ku babbi b’ettaka n’engeri ze balibbamu: Ebimu ku biri mu lipoota gye nakola ne mpeereza Pulezidenti, y’engeri abantu gye babundabunda mu nsi yaabwe nga basengulwa ku ttaka, obwavu okweyongera mu maka kuba bannannyini ttaka tebakkiriza basenze kulima mmere ya buwangaazi ku ttaka, tebabakkiriza kulima mmwaanyi, abamu n’emmere ennyangungu ng’ebinjanjaalo, kasooli, ebinyeebwa, lumonde n’ebirala tebabirima kuba babatiisatiisa buli lunaku okubagoba.\nEmbeera eno ereese obwavu, obutasoma n’okubonaabona mu bitundu bino era abantu basobeddwa. Lipoota erimu n’amannya g’abanene mu Gavumenti, poliisi n’amagye ababbi b’ettaka nga beeyambisa bitongole bya Gavumenti.\nMulimu n’engeri gye babbamu ettaka nga balangirira nti gundi yafa ng’ate mulamu ne bakyusa obwannannyini. Eky’ennaku, abalina okuteesa ku lipoota ku bubbi bw’ettaka n’okusalawo eky’okukola beebo bennyini b’erumiriza okubba ettaka n’okusengula abantu!\nLipoota eyo baakagiggya ku lukalala lw’ebiteesebwako (Agenda) mu kabineti emirundi etaano. Akakiiko akanoonyereza ku by’ettaka Pulezidenti ke yataddewo akalowoozaako ki?\nAbabbi b’ettaka bamanyiddwa kyokka batono lwakuba balina amaanyi mangi n’emmundu ate bakuumibwa butiribiri. Nze be nazuula n’akakiiko be kagenda okuzuula. Ekikulu kanaabakolako ki?\nOlutalo lw’okulwanyisa ababbi b’ettaka luzibu era bwe baba tebeenywezezza babiveeko. Beetegekere okuvumibwa, okujolongebwa, okulumbibwa n’okutiisibwatiisibwa kyokka basobola n’okuttibwa.\nKu kya Buganda Land Board n’abasenze mu Buganda Abasengula abantu nga bagula yiika ne yiika z’ettaka balangira ku leediyo ya Buganda.\nAbeebibanja ababonaabona n’okusengulwa basinga mu Buganda wano. Siwulirangako mukulembeze mu Buganda yadde Katikkiro ng’avumirira ekikolwa kino ekityoboola abantu ne babundabunda mu nsi yaabwe.\nBuganda Land Board eyandikulembeddemu okutereeza kino ate nayo yeenyigiddemu mu kimugunyu. Ddala Uganda esobola okugonjoola ensonga y’ettaka?\nKizibu. Abeenyigidde mu kubba n’okusengula abantu, bajaasi n’abagagga. Bano gavumenti kw’esibidde olukoba mu nsonga z’ebyokwerinda n’obutebenkevu. Bw’ebasitukiramu basobola okugitaataaganya n’efuna obuzibu. Kati Gavumenti eri ku kattu.\nAba B2C basuubudde embooseera z'ebyana\nEnjuki zibemberedde omusajja agambibwa okubba ssente z'omusuubuzi\nOwa Ajax awese ManU ekikuubo


Bukedde Online - Abantu abazze beebika nga tebafanga\nOwooluganda lwa Ssemwanga ayogedde olumbe ...\nWaliwo abantu bangi abazze babikibwa nti bafudde, abalala n’okuziikibwa ne baziikibwa kyokka ne kizuulwa nga gye bali balamu nga n’ekkeesi baaziika nkalu!\nOmugagga Ivan Ssemwanga n’okutuusa kati abamu bagamba nti tafanga.\nBANNAYUGANDA abamu naddala mu Kampala n’ebitundu ebimuliraanye bakyalimu obwa Toma nga babuusabuusa nti omugagga Ivan Ssemwanga tannafa.\nWadde nga Bukedde yalaze omulambo gwe, abantu abamu bagamba nti kiyinzika okuba nga waabaddewo omupango ogubika Ssemwanga abamu gwe bamanyi nga Ali Ssennyomo nti gy’ali mulamu.\nWaliwo n’abaatuuse n’okugamba nti alina gye yagenze okumukyusa endabika ye addemu okulabika nga mulala.\nWabula waliwo abantu bangi abazze babikibwa nti bafudde, abalala n’okuziikibwa ne baziikibwa kyokka ne kizuulwa nga gye bali balamu nga n’ekkeesi baaziika nkalu!\nBangi ku beebika nti bafudde, baba beewala mabanja anti omugenzi tatera kusasula okuggyako okuwamba ebintu bye ate no ng’abamu babireka mu mannya ga bantu balala ne gujabagira.\nAbalala baba babbye ssente ne basalawo okwebika olwo ne bakyusa endabika yaabwe ne babeera n’abantu mu bitundu byabwe nga tebayinza kubategeera nti be bo oba okuwangangukira mu mawanga amalala.\nN’abalala babeera bazzi ba misango egya naggomola. Mulimu ababeera baagala okuweebwa ssente za yinsuwa akasiimo kaabwe ke bakoledde emyaka n’emyaka nga balaba ensi ebanyiga kuba zitera okubeera ensimbi nga nnyingi.\nABAMU KU BANTU ABAZZE BAGAMBIBWA OKWEBIKA NGA GYE BALI BATEMYA BUKOFU:\nOno Mungereza eyeebika mu March wa 2002 n’ekigendererwa ky’okufunirako ssente za yinsuwa. Yalina n’amabanja mangi ng’agenda kulangirirwa mu lubu lw’abantu abaweddemu kubanga oba tokyayinza kwesigika muntu yenna.\nObujulizi obwaweebwa abantu be abaali mu mupango guno, bwalaga nti yafiira mu kabenje k’oku mazzi bwe yali ku kaato ng’alya obulamu ku liyanja kirimulaala.\nYe John ne mukyala we Darwin gwe yasooka okuwasa.\nOmwami ono yali mugezi nnyo era yamala ebbanga ddene ng’abaza omuyaga omungi lwe gulibaawo olwo kirowoozese abantu nti gwe gwamututte.\nOlukwe yaluluka n’eyali mukyala we ebiseera ebyo Anne Darwin era pulaani bwe yaggwa, Darwin yeekweka mu mukwesese ogwali ku fulaati eyali ku nnyumba omwali musula mukyala we Anne.\nOmukyala yasigala mu ssaala okufuna ssente nga n’omwami gy’ali alinze kimu ssente zijja ddi basasule erimu ku mabanja naddala erya ppawundi 20,000.\nPoliisi yayungula abawanvu n’abampi abaafuuza ne basimba n’ebyuma ku liyanja lino nga bwe bagoberera omuyaga gye gwabadde guddukira ne babulwawo omulambo gw’omuntu yenna wadde ebisigalira by’akaato ka Darwin. Mukyala we yabayambangako okunoonyereza era ennaku zonna yasiibanga mu maziga.\nOluvannyuma lw’omwaka ng’omulambo gubuze Darwin yalangirirwa nti afudde olwo omukyala n’agwa mu ssente. Baamuwa pawundi 250,000.\nKu mudidi guno kwe baggya ssente ne bagenda mu Panama mu 2007 era ne basalawo n’okugulako ennyumba okumpi n’olubalama lw’ennyanja basigale nga balya obulamu.\nBombi baasalawo badde e Bungereza ng’omupango guwedde wabula waliwo omuntu eyali yabalabako mu ggwanga eryo n’ategeeza ku poliisi nti, omusajja eyayogerwako ne mu mawulire nti yafa, yali asula kumpi naye.\nKino Darwin yakitegeera n’asalawo adde e Bungereza nga tanakwatibwa ng’alowooza nti n’ab’e Bungereza ebibye baabivaako dda.\nBwe batuuka e Bungereza oluvannyuma lw’emyaka etaano Darwin yeetwala ku poliisi n’ategeeza bwe yali abuze kyokka nga naye teyategeera ngeri gye yabulamu.\nDarwin ne mukyala we baakwatibwa ne bavunaanibwa emisango okuli ogw’okulimbalimba poliisi, okugezaako okufuna ssente mu lukujjukujju, okulumya abantu baabwe naddala abaana be baali tebatemezzaako nti bya ‘kiwaani’ n’ebirala.\nOmukyala yannyonyola kkooti nti, yakkiriza okukikola kubanga bba yali agenda kwetta ssinga tafuna ssente.\nKino kyakozesebwa ng’obujulizi era Darwin n’asibwa emyaka mukaaga n’emyezi esatu omukyala n’asibwa emyaka mukaaga n’emyezi mukaaga.\nOmukyala yasibwa okusinga ku bba kubanga ye yasinga okulimbalimba poliisi n’okugimalira obudde ne ssente ate nga ne ssente za yinsuwa era omukyala gwe baazikwasa.\nOmukyala Darwin gwe yawasa oluvannyuma lw'okuyimbulwa mu kkomera\nDarwin baamuyimbula ng’amaze ekibonerezo kye wabula olw’okuswala okungi yawasa mukyala mulala Mercy May Avil ow’e Philippines gwe yafunira ku yintaneti ng’atya okutunula ku mukyala we n’abaana be yali aswalidde ennyo kubanga mukyala we yali yamulabulako nti olukwe terujja kuyitamu wabula ye n’abigaana.\nNg’ebyo tannabikola, olumu yayagala n’okutomeza mmotoka ye eya Range Rover afune ssente za yinsuwa.\nOno muserikale wa Amerika ow’emyaka 29 mu ssaza ly’e Texas. Yafera okufa kwe bwe yaleka akapapula okuli obubaka nti ngenda kwetta kubanga obwavu bundi bubi.\nYagula omuguwa, bbulooka, ggaasi olwo n’alinnya mmotoka ye n’agenda ku nsalo ya Mexico ne Amerika n’ava mu mmotoka n’agireka ng’etokota n’alinnya akaato n’asala n’agenda e Mexico.\nMukyala we Jaclyn Williams yategeeza poliisi nga bba bwe yali yesse. Omukyala yalaga obubaka bwo ku ssimu bba bwe yamuweereza ng’alabula nti agenda kwetta.\nOmwami yagenda e Mexico ate eby’embi n’atandika okunyumyanga n’akawala ke yali ayagala mu Amerika ng’akagamba nga bw’asubwa okubeera nako. Kano yali teyakayitira mu ppulaani ye era ko kaali kalowooza nti gyali mulamu.\nEnsega ku Amistad Reservoir Bridge Martin Coleman w’agambibwa okulinnyira eryato erigambibwa okumutta.\nWadde nga yali takozesa layini ye ey’essimu enkadde, ekizibu yali akozesa ssimu ye mwe yassa layini ey’eggwanga lya Mexico.\nPoliisi bwe yatandika okunoonyereza ku muntu eyali yesse olwo nnamwandu bamuwe akasiimo ka bba okufa, omulambo gw’omugenzi gwe gwasooka okubula ate nga tewali kiraga lwaki gwabuze, poliisi yagenda mu maaso okunoonyereza n’ekizuula ng’essimu y’omugenzi waliwo agikozesa.\nBwe yabiyingizaamu poliisi y’ensi yonna ezuule omuntu eyali akozesa ssimu y’omugenzi e Mexico, ate ye kennyini nnannyini ssimu gwe baagikwata nayo.\nOkusinziira ku mukutu gw’amawulire nga ‘Fox 7’ mu Amerika, okunoonyereza ku nfa ye kwazuula ng’omuserikale ono, Coleman Martin yali yaggya ssente ddoola 300 ku akawunta ya famire ate nga kiraga nti omuserikale ono yennyini ye yali yafa.\nBwe baddako emabega, amawulire era gaalaga nti poliisi y’e Texas eya Public Safety yamuyimiriza mu kitundu kya Uvalde bwe yali avuga endiima ng’apapirira n’agitegeeza nga bwe yali agenda okuwummulako mu ggwanga lya Mexico era obwo nabwo bwali bujulizi nti omuserikale ono yali yeekukumye mu ggwanga eryo.\nEnkeera poliisi yagwa ku mmotoka ye mwe yali okuliraana ennyanja ya Lake Amistad ng’erimu ebisumuluzo n’akapapula okuli obubaka bwe yali alekedde mukyala we era obwo nabwo bwali bujulizi.\nMu kunoonyereza kwa poliisi, yazuula ‘walleti’ eyalimu obusente obutono.\nBwe byaggwa, baamuzingako omulundi gumu nga bagoberera amayengo ga ssimu ye kwe yayogereranga e Mexico ne bamukwata n’azzibwa mu Amerika gye yaggulwako emisango ng’egya Darwin n’asibwa emyaka 12 olw’okuba yali wa poliisi, atwalibwa ng’ekyokulabirako.\nOno yali Mumerika omukubi wa Hip Hop oba kiyite okutontoma era nga y’omu ku baaleeta ekika ky’omuziki guno okubeera eky’akabi mu nsi yonna nga ne mu Uganda bakyagwettanira.\nTupac ng’abamu basalako ne bamuwandiika nga 2Pac abalala ne bagattako erya Makaveli, yazaalibwa Alice Faye Williams ne Billy Garland mu June wa 1971 mu East Harlem mu kibuga New York.\nEkitundu kino kijjudde Abaddugavu abatalina nnyo mirimu okuggyako okukuba omuziki, okulya ssente Gavumenti z’ebawa bebeezeewo olw’obutaba na mirimu.\nAbavubuka bano bakola kyonna okufuna ssente wansi w’enjuba mu bulungi ne mu bubi era n’enfa y’omuyimbi ono ow’erinnya ekyatankanibwa nga buli omu agamba nti gyali mulamu ayiiya ssente.\n2Pac y’omu ku bayimbi abakyasinze okukola ssente era ateeberezebwa nti yaakatunda obukadde bw’entambi z’ennyimba ze 25 mu nsi yonna.\nYakubwa amasasi mu September 7, 1996 mu kibuga Las Vegas mu ssaza ly’e Nevada mu Amerika okusinziira ku mukutu gwa Wikipedia.\nOmu ku bateeberezebwa okumutta ye Orlando Anderson bwe baali ku mbiranye ezeekuusa ku ssente, ettutumu ly’okuyimba era yali avuganya nnyo ne muyimbi munne Notorious BIG naye eyattibwa.\nWadde nga n’ekika ky’emmundu egambibwa okumutta ekya 40 Caliber Glock pistol kyazuulwa, abantu bangi bagamba nti omuyimbi ono teyafa nga gy’ali akyayimba era nti, yeebika n’asalawo awangangukire e Cuba n’akyusa ne feesi era eyo gy’akubira Hip hop ne Ragga eby’akabi ate akuba biriko.\nEzimu ku nsonga ezigambisa abantu nti teyafa, ziva ku ngeri gye yali ayagalamu ssente, okukulira mu bulamu obw’okweyiiya ne bye yalinga anyumya mu banne, ennyimba ze yayimbanga eziraga ng’asobola okukola kyonna okumwogerako n’okufuna n’ebirala omuli bino wammanga:\nEnnyimba: All Eyez on Me ekitegeeza amaaso gonna ku nze, The Don Killuminati oba kiyite Kabaka wa baluminati, The 7 Day Theory ekitegeeza ennaku musanvu ez’okuwanuuza n’ebirala.\nOlumu yagamba nti: ‘‘Reality is wrong, Dreams are for real’’ ekitegeeza nti, amazima makyamu naye ebirooto bituukirira.\nEra agamba nti olumu maamawe yamugamba nti, okulemererwa waakiri oyonoonanga nga kino yakimugamba bw’ati mu Lungereza.\n‘If you can’t find somethin’ to live for, you best find somethin’ to die for. Omubiri gwe kigambibwa nti gwayokebwa, evvu maama we n’alitwala mu South Afrika ensibuko y’obujjajjabwe naye abantu baawakana nti akakeesi yatwaliramu vvu lya ku sigiri.\nOkusinzira ku mukutu ogwa storify. com, kigambibwa nti 2pac yandiba nga naye yafera okufa kwe olw’enneeyisa ye ng’ekyo kimufaanana.\nAbalala bawanuuza nti emisango emingi gye yalina n’engassi gye yalinanga okusasula kye kyamuwaliriza n’abantu be okulimba nti yafa. 2pac alina omwana ow’emyaka omunaana gwe yakuba amasasi n’afa era ekibiina kya ‘‘Death Row’’ kye yamuyamba n’eriwa ddoola eziri wakati wa 300,000 ne 500,000 n’ayimbulwa.\nOluvannyuma yavuma Allen Hughes eyali Dayirekita wa firimu Menace II Society ne bamugoba mu firimu eno n’aggulwako n’ogw’okumuyisa obubi.\n2pac yakuba abapoliisi babiri amasasi kyokka tebaafa era baamuggulako omusango n’aguwangula kubanga abapoliisi nabo baali bakola batamidde.\nGavumenti eweze walagi w'obuveera\nMuseveni awadde Kyabazinga wa Busoga obwa Ambasada


Bukedde Online - Hosni Mubarak owa Misiri yafudde yeezinze\nEYALI Pulezidenti wa Misiri, munnamagye Hosni Mubarak, bannansi gwe baanaabira mu maaso ne bamumaamula ku ntebe mu 2011 afudde yeezinze.\nEYALI Pulezidenti wa Misiri, munnamagye Hosni Mubarak, bannansi gwe baanaabira mu maaso ne bamumaamula ku ntebe mu 2011 afudde yeezinze. Mubarak 91, ng’amannya ge amajjuvu ye Muhammad Hosni El Sayed Mubarak yafuga Misiri n’omukono ogw’ekyuma okumala emyaka 30.\nEngabo yali akyagirumizza mannyo ng’entebe ekyamuwoomera bannansi ne beekalakaasa okumala ennaku 18 okutuusa amagye lwe gaamukaka okulekulira nga February 11, 2011.\nOkuva lwe yava mu buyinza mu 2011, olumbe lubadde lumubala embiriizi n’agattako n’emisango egyamuggulwako amagye olw’okutta abantu n’obuli bwenguzi. We yafiiridde eggulo ku Lwokubiri, yabadde yaakava okulongoosebwa mu lubuto.\nYafiiridde mu ddwaaliro ly’amagye eriyitibwa Galaa Military Hospital mu kibuga Cairo gy’amaze emyezi ebiri ng’ali mu kasenge k’abalwadde abayi ng’obulwadde bwamufungalaza, yenna yeezinze nga si y’oli Mubarak munnamagye eyayogeranga ekigambo kimu, Misiri yonna n’evunnama!\nKu ntikko y’obuyinza n’amaanyi ge nga Pulezidenti wa Misiri, Mubarak eyali ku ddaala ly’amagye erya Air Chief Marshal, ekitiibwa ekisingayo mu ggye ery’omu bbanga, yafufuggaza abooludda oluvuganya nga yeeyambisa etteeka ery’akazigizigi era katono amalire bannansi ba Misiri mu makomera.\nOkumanya nga bannansi ba Misiri, baali baamukoowa, ne bwe baamubise abantu baabulijjo tebaalaze kabonero ka kumusaalirwa era abamu baawandiise ku mikutu gya yintaneeti nga bamwekulisa nti Misiri ewonye ‘Ffalaawo’ omulala. Mutabani we omukulu, Alaa Mubarak gye buvuddeko yategeeza Misiri nti embeera ya kitaawe mbi era yeetaaga ssaala.\nKwe kugamba, bwe yafudde, bangi teyabakanze kuba babadde balinda lunaku lwe bamubika. Mubarak yazaalibwa nga May 4, 1928 mu kitundu kya Nile Delta.\nBwe yamala okusoma n’ayingira amagye mu 1949 n’atendekebwa nga payirooti w’ennyonyi ennwaanyi n’agenda ng’alinnya amadaala era okutuuka mu 1972 nga ye muduumizi w’eggye lya Misiri ery’omu bbanga.\nYalwana mu ntalo nnyingi omwali n’olutalo lwa ‘Yom Kippur War’, Misiri mwe yakubaganira ne Yisirayiri mu kitundu ky’e Sinai .\nMubarak yalondebwa ku bumyuka bwa pulezidenti nga April 16, 1975, okutuuka lwe yafuuka Pulezidenti wa Misiri nga October 14, 1981 Pulezidenti Anwar Sadat lwe yatemulwa ng’alambula ennyiriri z’amagye.\nEYALI Pulezidenti wa Misiri, munnamagye\nHosni Mubarak, bannansi\ngwe baanaabira mu maaso\nne bamumaamula ku ntebe mu\n2011 afudde yeezinze.\nMubarak 91, ng’amannya\nge amajjuvu ye Muhammad\nHosni El Sayed Mubarak yafuga\nMisiri n’omukono ogw’ekyuma\nokumala emyaka 30. Engabo yali\nakyagirumizza mannyo ng’entebe\nekyamuwoomera bannansi ne\nbeekalakaasa okumala ennaku 18\nokutuusa amagye lwe gaamukaka\nokulekulira nga February 11, 2011.\nOkuva lwe yava mu buyinza mu\n2011, olumbe lubadde lumubala\nembiriizi n’agattako n’emisango\nolw’okutta abantu n’obuli\nWe yafiiridde eggulo\nku Lwokubiri, yabadde\nmu kibuga Cairo\ngy’amaze emyezi ebiri\nng’ali mu kasenge\nyenna yeezinze nga si y’oli\neyali ku ddaala\nmu ggye ery’omu bbanga,\nyafufuggaza abooludda oluvuganya\nnga yeeyambisa etteeka\nery’akazigizigi era katono amalire\nbannansi ba Misiri mu makomera.\nOkumanya nga bannansi ba\nMisiri, baali baamukoowa, ne\nbwe baamubise abantu baabulijjo\ntebaalaze kabonero ka kumusaalirwa\nera abamu baawandiise\nku mikutu gya yintaneeti nga\nbamwekulisa nti Misiri ewonye\nMutabani we omukulu, Alaa\nMubarak gye buvuddeko yategeeza\nMisiri nti embeera ya\nkitaawe mbi era yeetaaga ssaala.\nKwe kugamba, bwe yafudde,\nbangi teyabakanze kuba babadde\nbalinda lunaku lwe bamubika.\nMubarak yazaalibwa nga May 4,\n1928 mu kitundu kya Nile Delta.\nBwe yamala okusoma n’ayingira\namagye mu 1949 n’atendekebwa\nnga payirooti w’ennyonyi ennwaanyi\namadaala era okutuuka mu 1972\nnga ye muduumizi w’eggye lya\nMisiri ery’omu bbanga.\nYalwana mu ntalo nnyingi\nomwali n’olutalo lwa ‘Yom Kippur\nWar’, Misiri mwe yakubaganira ne\nYisirayiri mu kitundu ky’e Sinai .\nMubarak yalondebwa ku bumyuka\nbwa pulezidenti nga April\n16, 1975, okutuuka lwe yafuuka\nPulezidenti wa Misiri nga October\n14, 1981 Pulezidenti Anwar Sadat\nlwe yatemulwa ng’alambula ennyiriri


Peace Proscovia owa Uganda She Cranes asiimiddwa bazannyi banne mu Surrey Storm eya Bungereza – CBS FM\nPeace Proscovia owa Uganda She Cranes asiimiddwa bazannyi banne mu Surrey Storm eya Bungereza\nPeace Proscovia captain wa Uganda She Cranes (ali wakati)\nCaptain wa ttiimu eyómuzannyo gwókubaka eya She Cranes, Peace Proscovia, alondeddwa ng’omuzannyi asinze banne okubaka season ewedde, mu club ya Surrey Storm gyácangira omupiira ogwénsimbi mu liigi ya babinywera eya Bungereza.\nProscovia alondeddwa bazannyi banne kungule eya ‘Players Best Player of the season Award’.\nMungeri yeemu Peace Proscovia era club yeemu emulonze nga omuzannyi asinze okweyisa obulungi ate nókukolagana obulungi ne bazannyi banne ku ngule ya ‘Fairest Award’.\nBino bigidde mu kiseera nga omuzannyi yoomu yakalamala okufuna engule ya Gilbert Golden Shot Award, ewebwa omuzannyi eyasinga banne okuteeba goolo ennyingi mu liigi ya Bungereza eya ‘Vitality Super League’.\nPeace Proscovia yateeba goolo 853 okuva mu mizannyo 20 era nalondebwa ne ku ttiimu eyabazannyi 7, eyasinga okukola obulungi season ewedde.\nPeace Proscovia kati egenda kuzaako olutabaalo lwókukulemberamu ttiimu ya She Cranes, egenda okukiikirira Uganda mu mpaka za Commonwealth Games ezigenda okubeera e Birmingham Bungereza omwezi ogujja ogwa July 2022.


Ab’ekika ky’Engabi bagaanyi omukulu w’ekika eyalondeddwa ne bawera okumutwala mu kkooti\nSsaabalangira Joseph Kasobya ategeezezza nti ye yalina okusumika Nsamba omuggya nga bwe kirambikibwa mu buwangwa kyokka ne bamugoba ku mukolo ne bayiwawo abaserikale olwo ne bateekako ssaabalangira ow’ekicupuli eyakola omukolo ogwo mu mankwentu.\nABEKIKA ky’e Ngabi basimbidde ekkuuli omukulu w’ekika kyabwe eyatuuzibwa ku mudumu gw’emmundu ne bawera nti baakugenda mu kkooti ebasalirewo.\nBakulembeddwaamu ab’omutuba omukulu mu kika ogwa Muyomba oguvaamu omukulu w’ekika ky’e Ngabi nga baakunganidde ku mbuga yaabwe e Buwanda mu ggombolola y’e Buwama mu Mpigi ne bawera nti baakugenda mu kkooti esalewo eggoye ku mukulu w’ekika kyabwe, Lozio Magandaazi gwe bagamba nti yatuuzibwa mu bukyamu okusinziira ku bulombolombo bw’ekika n’obuwangwa.\nBano nga bakulembeddwaamu Ssaabalangira w’omutuba gwa Muyomba, Joseph Kasobya baategeezezza nti tebajja kukkiriza Ssaalongo kubasikira kubanga kimenya mateeka mu buwangwa.\nBagattako nti omukulu w’ekika eyaliko, Joseph Kamoga Nsamba yalaamira mutabani we (Magandaazi) okumusikira wabula si kusikira ntebe ya Nsamba kubanga waliwo emitendera egigobererwa okulonda Nsamba ekitaakolebwa era ne bawera nti singa kooti ya Kisekwa eremererwa okusala omusango gwabwe baakugenda mu kkooti amateeka gasalewo.\nBaategeezezza nti si baakwetemamu ku nsonga eno kubanga ekika kiyinza okusaanawo olw’omukulu w’ekika gwe baabakakaatikako mu bukyamu kubanga bakimanyi bulungi nti eby’obugagga by’ekika Magandaazi ayagala kubiteeka mu mikono gye ng’omusika wa Nsamba ng’ate yasikira kitaawe so si bya bugagga bya kika.\nSamuel Lubega Mukaaku ategeezezza nti ekyali emabega w’okulemesa ab’omutuba gwa Muyomba okwenyigira mu mikolo g’yokutuuza Nsamba be b’oludda lwa Magandaazi okuba mu kakodyo k’okubba ettaka era ne baleeta ekiraamo ky’omugenzi nga kiraga nti ettaka ly’ekika lyonna yaligabidde abaana be ng’ate tekikkirizibwa.\nAyongeddeko nti omusango gwabwe guli Mengo mu Kkooti ya Kisekwa kyokka n’agamba nti abakaayanira obwa Nsamba balina ebigendererwa bya kubba bya bugagga naddala ettaka erya yiika 1750 lye babadde batandise okutunda kyokka n’awera nti baakubalemesa era n’asaba abeekika okukwatira wamu batandikewo pulojekiti gye baafunamu ssente bakulaakulanye ekika.\nSsaalongo Lozio Magandaazi yatuuzibwa ku bukulu bw’ekika ky’e Ngabi nga September 13, 2017 wakati mu byokwerinda eby’amaanyi oluvannyuma lwa kitaawe Joseph Kamoga eyali omukulu w’ekika okufa.


Bukedde Online - Ababaka bazudde ebiwuniikiriza ku basomesa abakabassanya abayizi\nAbabaka bazudde ebiwuniikiriza ku basomesa abakabassanya abayizi\nAKAKAIIKO akassibwaawo Palamenti okubuuliriza ku bigambibwa nti waliwo okukabawaza n’okukuluusanya abaana mu masomero kanjudde lipoota yaako ng’erimu ebyesittaza ababaka bye bazudde.\nAbayizi mu kibiina.\nPalamenti okussaawo akakiiko kano kyaddirira omubaka Anna Adeke Ebaju, akiikirira abavubuka abawala aba Uganda yonna okusaba ababaka okusitukiramu okulwanisa emize egy’okukabawaza n’okukuluusanya abaana ab’amasomero nga kivuddeko abaana naddala abawala okufiirwa emisomo gyabwe.\nAbabaka bassa kimu ng’enkuyege ne bassaawo akakiiko mu April 2018 okubuuliriza ku mize era akakiiko ako kabadde kakulirwa Robinah Rwakoojo kaayanjulidde Palamenti lipoota yaako ku Lwokuna.\nAkakiiko nga kabakanye n’omulimu guno, kaatalaaze Uganda ne katuukako mu masomero ga Pulayimale 11, aga Siniya nago 11, amatendero 2 agatendeka abasomesa ba Pulayimale, ne Yunivasite 9 nga yonna ababaka baagwa bugwi ne bazuula ebintu ebiwuniikiriza.\nAkakiiko kaazudde nga ddala okukabawaza, n’okukabassanya abaana b’amasomero muze ogusaasaanye ennyo mu masomero n’amatendekero ku mitendera gyonna kyokka ekyewuunyisa abaana abakabawazibwa n’okukabassanyizibwa mu by’omukwano, abasinga obungi tebawawaabira bantu babatuusaako bulabe obwo.\nMu kubuuliriza kwabwe, ababaka baasobodde okwogerako n’abaana era kw’abo, ebitundu 39 ku 100 bakkiriza nti baakabassanyizibwa.\nOkukabawaza n’okukulusanyizibwa okutuusibwa ku baana, ababaka baazudde nga kwa ngeri nnyingi, omuli: Okusendasenda abaana abawala n’obubonero, ebyokulya, ssente n’oluusi okubakozesaako ekifuba nga tebeesimidde.\nMu masomero agamu, abasomesa abalina emize egyo, balina obukodyo bwe bakozesa ku baana abawala, omuli okubatikka ebitabo okubitwala mu mayumba gaabwe, okukwata makisi z’abaana omusomesa ne yeefuula nti yeetaaga omwana agenda abeeko by’amunnyonnyola n’ekivaamu kumukaka mukwano.\nAbasomesa ku yunivasite be basinga okukozesa akakodyo k’okukweka abaana obubonero oba okubasendasenda okubayingiza mu bikolwa eby’omukwano basobole okubawa makisi ezobwereere era omuze guno gwakazibwako “Sexua-lly transmitted marks” oba “sex for marks”.\nOmuze guno, akakiiko kaazudde nti gusinga kwettanirwa basomesa abasajja kyokka akakiiko kaazudde nti n’abayizi abalenzi nabo mulimu abaabategeezezza nti baali bagudde mu buzibu obwo.\nABAKABAWAZA ABAANA B’AMASOMERO\nbabaanise Abaakakiiko baategeezezza mu lipoota yaabwe ey’emiko 132 nti abayizi baababuulidde amannya g’abamu ku basomesa n’abakungu ab’amasomero n’amatendekero abeenyigidde mu muze ogw’okubakabawaza n’okubakuluusanya mu by’omukwano, kyokka akakiiko amannya g’abasomesa abo kaagasirikidde.\nAbabaka baategeezezza nti baasazeewo amannya obutagafulumya mu lipoota olw’ensonga ez’Ebyamateeka kyokka baasazeewo okugaweereza mu Minisitule ey’Ebyenjigiriza n’ebitongole bya gavumenti ebivunaanyizibwa banoonyerezebweko.\nKu mannya ga bakaggwa ensonyi abo, ababaka baategeezezza nti baaweererezaako n’amannya g’abaana be bagambibwa okukabawaza n’okukuluusanya basobole okuyamba mu kunoonyereza\nEBIVAAKO ABAANA OKUKABAWAZIBWA\nAkakiiko kaazudde ebimu ku bivaamu abaana b’amasomero okusendebwasendebwa abasomesa n’abantu abalala ababakabawaza omuli ; embeera ey’obwetaavu obw’ebikozesebwa mu masomero n’obulamu obwa bulijjo.\nEkirala ekivuddeko abaana okukabawazibwa, ababaka baazudde nga kiva ku bintu eby’obuseegu bye balaba ku ttivvi, n’emikutu gyempuliziganya emirala naddala egya yintaneeti ne basaba gavumenti esitukiremu okukirwanyisa.\nAbaana abalala abakabawaziddwa, kizuuliddwa nga bettanira okukozesa ebiragalalagala era abalala balina endowooza ez’obuwangwa n’amadiini ezibatuusa okweyingiza mu by’omukwano nga bakyali mu myaka emito.\nMu lipoota eno, ababaka baazudde ebyesisiwaza ebituuse ku baana abakabawaziddwa naddala ab’omu masomero aga Pulayimale omuli okuzaala nga tebaneetuka, okulwana ebirwadde ebiva ku bukaba , okuggyamu embuto , okufa n’okuwanduka mu masomero n’ebirala\nAbabaka basembye nti etteeka ly’ebyenjigiriza erya Education Act, 2OO8 likolebwemu ennoongoosereza abaana abafuna embuto nga basoma bakkirizibwe okusigala mu ssomero so si okugobwa nga bwe guli kati era kino ababaka baagambye nti kirina okukolebwa obutasukka December, 2O19.\n2. Akakiiko kasembye, gavumenti esitukirewo mu bwangu okunoonyereza ku basomesa n’abakungu abagambibwa okutulugunya n’okukabawaza abaana era gwe gukka mu vvi akangavvulwe ng’amateeka bwe galagira omuli n’okugobwa ku mulimu n’okusibwa\n3. Ababaka basembye amasomero n’amatendekero gasseewo enkola ey’okubikkirira abantu abawa amawulire ku bantu abakabawaza n’okukuluusanya abaana, kiyambe abantu abalala okuloopa bakaggweensongyi.\n4. Minisitule ey’ebyenjigiriza esseewo enkola ey’okutimba amannya g’abantu abenyigira mu mize egy’okukabawaza n’okukuluusanya abaana ssinga babeera basingisiddwa emisango era n’ebibonerezo bye babeera baweereddwa bitimbibwe okutangira abalala.\n5. Akakiiko akavunaanyizibwa ku matendekero agawaggulu aka National Councll for Higher Educatlon (NCHE) kasseewo amateeka aganaalambika amasomero n’amatendekero ku birina okukolebwa okulwanyisa okukabawaza n’okukuluusanya abaana abasoma era kino ababaka basembye kikolebwa obutasukka June 2019.\n6. Ababaka baasembye nti abasomesa nga tebannawandisibwa mu masomero n’amatendekero basooke kunoonyerezebwa okukakasa nti abalina emize egyo bawandulwa nga tebannaweebwa mirimu.\n7. Akakiiko kasembye abasomesa n’abaddukanya amasomero n’amatendekero baweebwe nga emisomo buli luvannyuma lw’ekiseera ekigere, nga basomesebwa ku mateeka agakwata ku kulwanyisa okukabawaza n’okukuluusanya abaana.


Gashumba aleese bwiino, ayogedde amazima lwaki Bryan White aweddemu mu mwaka gumu, alabudde bannayuganda okwegenderezza - Galaxy FM 100.2\nGashumba aleese bwiino, ayogedde amazima lwaki Bryan White aweddemu mu mwaka gumu, alabudde bannayuganda okwegenderezza\nFrank Gashumba owa Sisimuka Uganda alangiridde nti omugagga Brian Kirumira amanyikiddwa nga Bryan White akyakaaba nnyo.\nGashumba agamba nti bannayuganda sibaangu era Bryan White yali ayamba abantu kyokka bwe yakwattiddwa Poliisi sabiti ewedde, omugagga Balaam Barugahara yekka yeyagenze ku Poliisi.\nAgamba nti mu byafaayo bya Uganda,”teri muntu akasukira bantu ssente, asobola kuwangaza ssente kuba ssente zirina ebisiraani“.\nGashumba alabudde Bryan White okwesonyiwa abantu, akole ebintu ebiyinza okumuyamba kuba akitegedde nti bannayuganda baagala nnyo omuntu alina ku ssente.\nEbigambo bya Gashumba biraga nti ebisiraani bya Ssente, y’emu ku nsonga lwaki Bryan White alina ebizibu era kirabika aweddemu.\nEbigambo bya Gashumba biraga nti ebisiraani bya Ssente, y’emu ku nsonga lwaki Bryan White alina ebizibu.\nBryan White yali akwattiddwa ku misango gy’okufuna emmotoka mu lukujjukujju.\nOkusinzira ku omwogezi w’ekitongole kya poliisi ekinoonyereza ku buzzi bw’emisango, ASP. Charles Twine, “Bryan yabalaze nga bwe yagula emmotoka ku Yassah Matovu Seguya n’alaga ne lisiiti za bbanka kyokka baagenze okuzeetegereza nga nkadde zezimu ku ze yakozesa mu kugula emmotoka ezaasooka ate nga z’alaga ng’empya ez’emmotoka ezaasembayo z’ataasasula. Nti kino kye kireetera poliisi okwebuuza oba nga Bryan teyalina kigendererwa kubba Yassah Matovu. Nti n’emmotoka ezoogerwako, tezaagoberera mateeka ga nsi yonna ag’ekitongole kya poliisi y’ensi ekya Interpol ekirina okukakasa nti emmotoka zonna ez’ebbeyi bwe ziba zitambuzibwa mu nsi, kirina okusooka okumanya ebizikwatako n’entambula zaazo“.\nBryan White yakwatibwa kuva mu makage e Buziga mu ggombolola y’e Makindye n’atwalibwa ku poliisi n’emmotoka bbiri ezoogerwako. Emmotoka eyokusatu yalondoddwa n’ekwatibwa ku luguudo lw’e Ntebbe. Buli emu egula obukadde nga 350.\nAUDIO! Wuuno omusajja asobezza ku bbebi oluvanyuma lwa mukyala we okumuwaako eddakika 10 zokka mu kiro kyonna\nAUDIO! Abdallah Kitatta yesuunga kuddamu kutigomya vuvuzera z’abakyala be, kkooti ekendezezza ekibonerezo, waaya eri mu ssanyu lya kuddamu kusima\nBAMBI Omusajja eyakwanye omukyala nagaana okumuwaako afiiridde mu bulumi, Poliisi erangiridde ekiddako\nBIZUUSE! Kyaddaki Ssenga Kawomera alambuludde ebiyinza okuvaako abawala okulumizibwa nga waaya enywegera vuvuzera wakati mu kutonnya amaziga\nGIWUNYE! Wuuno omusajja agenze mu kkooti lwa Kkondomu, obuzibu bwa waaya kulwala nziku n’egooma\nBAMBI! Wuuno omusajja akwattiddwa ku by’okusobya ku baana myaka 2 ne 5, bonna batonnya musaayi wakati mu maziga


Bukedde Online - Uhuru yeevuze mu mmotoka ebitaala ne bimusiba\nUhuru yeevuze mu mmotoka ebitaala ne bimusiba\nSsaabayaga El Chapo afunye essuubi ly'okut...\nPULEZIDENTI Uhuru Kenyatta acamudde Bannakenya bwe yebbye ku bakuumi be ne yeevuga yekka mu mmotoka eriko nnamba za bulijjo ne yeetoolola ku nguudo ez’omu kibuga Nairobi nga bakira ayimirira ne ku bitaala n’agumiikiriza nga ba ddereeva abalala.\nUhuru nga yeevuga mu mmotoka mu kibuga Nairobi\nKino Pulezidenti Kenyatta yakikoze ku Ssande mu ssaawa nga 11:00 ez'akawungeezi bwe yeevuze mu mmotoka ey'ekika kya Mercedes G-Wagon eyabaddeko ennamba za bulijjo ne yeetooloola mu nguudo ez'enjawulo mu kibuga Nairobi nga talina bukuumi bwonna.\nKu ssaawa nga zigenda mu 12:00 ez'akawungeezi, Kenyatta yalabiddwaako ku bitaala ng'assizza ku ndabirwamu ey'omu maaso ey'emmotoka gye yabadde avuga n'ayogera n'omukazi ateeberezebwa okubeera masiikiini.\nEbitaala bwe byatadde, Kenyatta yavuze emmotoka n'ayolokera ekifo ekiyitibwa Masai Lodge era kigambibwa nti awo mmotoka ez'Obwapulezidenti n'abakuumi be we baamusanze ng'ali ku kulya ennyama enjokye eyitibwa Nyama choma n'akawunga (Ugali).\nGuno mulundi gwakubiri nga Pulezidenti Kenyatta yeemulula ku bakuumi ng'ogwasooka gwabadde nga January 19, 2019, Uhuru bwe yebbye ku bakuumi be n'agenda ne Raila Odinga babiri bokka mu mmotoka ey'ekika kya Prado ne balambula omwalo gw'e Kisumu gye baasanga ne Munnayuganda Mike Mukula ne beevumba akafubo.\nNavio akiggadde mu sitayiro\nMukyala, yanguwa ontaase embugo zinzaalidde ebitukula\nKato Lubwama akyaleebya Lukyamuzi\nâ€˜Abaganda mwagale obuwangwa bwammweâ€™


omuccayina eyazaala mu muwala bamututte ewa minisita - Radio Simba, The Best Luganda Station in the World !\nomuccayina eyazaala mu muwala bamututte ewa minisita\nOmuccayina eyazaala mu muwala Munnayuganda omwana n’amufunyisa n’olubuto olulala wabula n’agaana okuwaayo obuyambi abadde agezaako okudduka okufuluma eggwanga Minisita w’abavubuka n’abaana Nakiwala Kiyingi n’alagira ne bamukwatira ku kisaawe e Ntebe.\nZhang Wensong omu ku Bamaneja ba kkampuni ya CCCC Construction Co. ye yakwattiddwa ku kisaawe e Ntebe ku biragiro bya Minisita Nakiwala Kiyingi ne bamugaana okufuluma eggwanga okutuusa ng’amaze okugonjoola ensonga z’okuzaala mu muwala Jucinta Kiconco 23, ate n’agaana okumulabirira n’omwana waabwe.\nZhang yaleeteddwa mu ofiisi ya Minisita Nakiwala oluvannyuma lwa Kiconco n’aba famire ye okumutuukirira gye buvuddeko nti waliwo Omuccayina ng’era ye maneja wa kkampuni ya CCCC construction Company e Katachwi ekola enguudo eyamuzaalamu omwana n’amufunyisa n’olubuto olulala.\nWabula bwe baamutuukirira okumuwa obuyambi ne yeerema nga n’okutuusa kati takyayagala kumulabako.\nOno Zhang minisita bwe yamuwandiikidde ebbaluwa ng’amuyita mu ofiisi ye n’agaana okugendayo.\nZhang yakkirizza okuweerera bebbi Atwisingere 4, nga buli ttaamu amuwa 300,000/- ez’obuyambi 500,000/- buli mwezi, kaadi ya yinsuwa okujjanjaba omwana ne maama ali olubuto.\nPrevious aba greenland bank balabiseeko mu kakiiko ka cosase\nNext avunaanibwa ogw’okugezaako okwokera mukyala we n’abaana mu nnyumba alaajanye\nAbout 25 minutes ago from Radio Simba - Ennene 📻📻's Twitter via Simba Updates\nAbout 29 minutes ago from Radio Simba - Ennene 📻📻's Twitter via Simba Updates\nMao bamugaanye okuyingira Palamenti n’ebipande bya Togiwatako


Bukedde Online - Balaajanidde Gav't ebataase ku kiddo ekimaamidde ennyanja Muttanzige\nMuseveni akutte omuggo ne yeerundira ente ze\nAbaali bamalaaya ne babuvaamu boogedde: 'O...\nABAKULEMBEZE okuva mu disitulikiti 15 ezeetoolodde ennyanja Kyoga abeegattira mu kibiina kya Lake Kyoga Integrated Management Organisation (LAKIMO) balaajanidde gavumenti eyungule amagye babataase ku bantu abaasenga mu bisamba abavuddeko envuba embi n'obumenyi bw'amateeka okweyongera.\nAbakulembeze b'abavubi nga bali ne Minisita w'ebyobulimi n'obulunzi, Vicent Bamulangaki Ssempijja. EKIF: SAMUEL KASIRYE\nBino baabitegeezezza Minisita avunaanyizibwa ku by'obulimi n'obulunzi, Vincent Ssempijja mu lukung'aana olwatudde e Nakasongola olwakubiriziddwa ssentebe waabwe Sam Kigula era nga ye ssentebe wa disitulikiti ya Nakasongola.\nBaagambye nti abantu bano bayiwa omusenyu mu nnyanja, okussaamu amatabi g'emiti, ne basaba gavumenti eyanguyeeko okuggya ebisamba n'ekiddo ku nnyanja ekiremesa entambula n'okumaamira eby'ennyanja we bizaalira.\nBaagambye nti abantu bano baafuuka bakyetwala ng'abasinga badduka mu bitundu birala oluvannyuma lw'okuzzaayo emisango era okubang'anga babaggyirayo busaale na majambiya kw'ossa okubannyika mu nnyanja.\nBaategeezezza nti bano bakozesa kkokota okuvuba obwennyanja obuto, okutega eby'ennyanja nga beeyambisa obutwa ekifiiriza ebitundu byabwe ne gavumenti kyokka ne bannyamira olwa gavumenti okubagaana okuvuba ekikosezza eby'enfuna byabwe.\nMINISITA SSEMPIJJA ABAANUKUDDE\nMinisita Ssempijja yagambye nti gavumenti ng'eyita mu kitongole kya NARO egezesa obuwuka e Namulonge nga mu kiseera kyonna bugenda kusindikibwa mu nnyanja bubwebwene ekiddo kifuuke lufumo, n'agamba nti waliwo n'enteekateeka endala Gav't gye yakoze n'Abayisirayiri abagenda okubayamba okuyoola ekiddo.\nYagasseeko nti gavumenti yassaawo amagye okukuuma ennyanja ababadde bakola omulimu nga bali bweru wannyanja nga kati bamaze okutendekebwa obukodyo obwenjawulo nga bagenda kwesogga ennyanja bubeefuke n'abakozesa envuba embi.\nYasabye abakulembeze okubeera abasaale nga beewala eby'obufuzi mu nvuba embi olwo ennyanja ereme kusaanawo kuba abaana baabwe kwe bayimiridde so nga ne gavument efunamu ensimbi ezikola emirimu emirala.